open-index/open-wikipedia-markdown huggingface dataset:
智富360°

《**智富360°**》（），係香港電視廣播有限公司新聞及資訊部製作嘅財經資訊節目，由2016年2月22號開始，逢星期一至五港股交易時段喺無綫財經·資訊台播映。節目同時喺myTV SUPER網路電視平台同埋TVB財經應用程式同步直播。節目由新聞部財經記者主持，包括伍嘉文、李嘉惠、李寶善、鄭瑩、唐海汶、余琦琪及胡朗軒。《智富360°》提供最新財經消息、港股走勢及投資理財知識情報。

呢個節目取代《創富坊》，雖然節目比《創富坊》更具專業形象，但由於呢個節目由新聞部負責，而新聞部同事主持比較生硬，流失唔少觀眾，收視更唔夠1點，比《創富坊》仲低。

節目主要競爭對手包括now財經台/香港電視娛樂ViuTV《交易時段》，HOY TV/HOY 資訊台交易時段節目（包括《股市直播室》）。

由2023年12月4日起，《智富360°》暫停播映，早上09:00-10:00、早上11:40-中午12:15同下午15:45-16:20改為播映《交易現場》、早上10:00-10:10同早上10:20-11:40改為播映《早市戰報》同早上10:10-10:20改為播映綜藝及娛樂部節目《通悉牛熊》。

## 主編
*李嘉莉
*姜靜嫻
*陳啟樂
*黃文謙

## 前任主持
* 范巧茹（已轉到ViuTV智富通）
* 伍思齊
* 林小珍（已轉到ViuTV智富通）
* 陳聞賢
* 陳正犖
* 潘澧瑤
* 楊　暢
* 翁家揚（已再次回歸Now新聞台同財經台）
* 顧芷筠
* 李穎琳
* 丘紫薇
* 王瑩
* 劉雅文
* 伍嘉文
* 李嘉惠
* 胡朗軒
* 李寶善
* 鄭瑩
* 唐海汶
* 余琦琪

## 記事
*2016年2月22日起，節目隨著J5啟播播出，播映時間喺09:00-09:15、09:25-09:45、09:50-10:05、10:20-10:35、10:45-12:00、13:00-13:25、13:30-15:10、15:15-16:30。
*2016年5月23日起，因應09:15-09:25的《高人論證》取消播映，改喺09:00-09:45、09:50-10:05、10:20-10:35、10:45-12:00、13:00-13:25、13:30-15:10、15:15-16:30播出。
*2017年2月20日起，由於09:20-09:30播出《窩輪追中》，改喺09:00-09:20、09:30-09:45、09:50-10:05、10:20-10:35、10:45-12:00、13:00-13:25、13:30-15:10、15:15-16:30播出。
*2017年5月8日起，由於16:00-17:00播出《收市大檢閲》，15:15時段結束時間由16:30提早至16:00，而16:15《環球財經快訊》環節取消。同日起，於17:00-17:15重播呢個節目環節《智富錦囊》（2017年5月22日起改為20:15-20:30）。

## 節目調動
*2022年11月1號同2023年11月7號：由於無綫財經 體育 資訊台09:30-14:30直播《賽馬直擊 - 澳洲墨爾本盃賽馬日》，嗰日09:25-14:30嘅節目改於翡翠台09:48-12:00及13:25-14:30播出。

## 註釋
李·哈維·奧斯華

**李·哈維·奧斯華**（Lee Harvey Oswald，），係路易斯安那州新奧爾良人，美國海軍陸戰隊前隊員。1963年11月22號，美國時任總統約翰·甘迺迪畀人暗殺，多個證據都話暗殺者就係佢，之後畀人拉咗。兩日之後，傑克·魯比開槍殺死咗佢。

## 早年

1939年10月18號，奧斯華響路易斯安那州新奧爾良嘅 old French Hospital 出世，係羅拔·愛德華·李·奧斯華同瑪嘉烈·法西斯·克拉維里共同嘅第二個細路。羅拔·奧斯華係南北戰爭時嘅南軍指揮官羅拔·李嘅遠房表親。奧斯華有個親生大佬叫小羅拔，都係美國海軍陸戰隊前隊員；而阿媽瑪嘉烈·克拉維里同前任老公有個仔叫莊·愛德華·皮。莊係一位空軍軍人。

響佢出世嗰年，老豆羅拔死咗。奧斯華曾經響孤兒院生活。

1944年，瑪嘉烈帶住全家由新奧爾良搬去德薩斯州達拉斯。一年後奧斯華入讀小一，跟住嘅六年入面，佢係咁轉校。小四嗰陣，佢接受咗一次智力測試，結果佢嘅智力係103。當時佢身邊好幾個人都話佢係「孤僻同埋喜怒無常嘅人」。

響佢12歲嗰年，佢跟住阿媽到紐約市，有一段時間同大佬莊·皮住埋一齊。兩母子好快就畀人趕咗出嚟，據指係因為奧斯華唔單止打阿媽仲攞刀威脅莊嘅老婆。奧斯華響紐約布朗士升讀七年級，不過因為成日曠課而畀人送去少年管教所接受心理評估。

1953年秋天，奧斯華返到學校繼續學業，不過佢嘅紀律依然有好大問題。當佢唔能夠同學校合作嗰陣，學校去到法院希望唔再由瑪嘉烈·克拉維里照顧奧斯華。
電泳

**電泳**（）係分散粒子喺空間均勻電場嘅影響下相對於流體嘅郁動，常見例子有凝膠電泳。

膠體之所以發生到電泳現象，係因為膠體粒子帶有電荷，一般嚟講，膠體粒子具有相對較大嘅表面積，可以吸附離子而引起電泳。
組織蛋白

**組織蛋白**（，histone），係喺真核細胞嘅細胞核度發現嘅富含賴氨酸同精氨酸殘基嘅高鹼性蛋白質。佢同脫氧核糖核酸一齊組成核小體結構。
洞察力

**洞察**（）係認知心理學講到嘅概念，指某個諗頭突然出現喺腦海入面，好多時係特指解難題嘅途中突然諗到解決方法。而**洞察力**就係指一個人有幾能夠以洞察解決問題。

## 基本概念

洞察喺心理學入便，通常指一個人喺解難過程中，突然諗到問題嘅關鍵。呢種情況會當係心理現象噉嚟研究，往往伴隨一種「恍然大悟」嘅感覺，好似之前諗極都唔通嘅問題，一嘢就突然變得明白。

可以想像成噉：人喺度面對難題嗰陣，原本身處喺**唔知點樣由問題去到答案**嘅狀態；洞察出現嗰一刻，佢個腦由**未解決**到**成功解決**之間嘅距離，會突然之間大幅拉短咗。換句話說，洞察就係解難過程入面，一瞬間由混亂走向清晰嘅轉折點。

## 睇埋
*天才
*創意
*諗頭潛伏
*跳出框框思考

## 引述
蒙巴頓家族

**蒙巴頓家族**（英文：Mountbatten）係英國一個貴族，德國黑森巴騰堡家族嘅分支。依家阿頭係佐治·蒙巴頓。

## 發源
蒙巴頓家族係德國黑森巴騰堡家族嘅分支。巴騰堡家族係黑森－達姆城王朝嘅分支。1851年，黑森大公國嘅亞歷山大王子同波蘭軍官個女茱莉亞·郝克結婚，因為佢哋係貴庶通婚，所以佢哋嘅後人冇黑森大公國嘅繼承權。同年，亞歷山大王子嘅大佬路德維希三世封茱莉亞·郝克做「巴騰堡女親王」，係根據巴騰堡呢個鎮嚟改嘅。

響1858年，巴騰堡家族嘅仔女獲得咗「王子」同「公主」嘅稱號。但由於「巴騰堡親王」呢個銜頭冇傳承性，即呢個銜頭只係茱莉亞·郝克可以有，佢嘅後人冇得繼承。

## 歷史
亞歷山大王子同茱莉亞·郝克嘅兩個仔，海因里希同路克維希，都同英國王室女仔結婚：海因里希嘅老婆碧翠絲公主，係維多利亞女皇細女；而路克維希嘅老婆維多利亞公主，就係維多利亞女皇外孫女。路克維希亦加入英國海軍，後嚟仲做咗第一海務大臣。

響一戰期間，英國嘅反德情緒好高，路克維希響英王佐治五世嘅建議下，就響1917年7月14號將家族姓由「巴騰堡」（德文：Battenberg）英文化做「蒙巴頓」（英文：Mountbatten），佢亦將自己個名由「路克維希·巴騰堡」英文化成「路易·蒙巴頓」，希望通過咁樣嘅方式嚟同德國人劃清界線，從而得到市民支持。路克維希仲放棄咗本身有嘅德國貴族銜頭。為咗補償返路克維希，佐治五世就封佢做米爾福德黑文侯爵、麥地那伯爵（英語：Earl of Medina）同埋奧爾德尼子爵（英語：Viscount Alderney）。

路易·蒙巴頓嘅二仔路易，畀人封做「緬甸蒙巴頓伯爵」。而佢嘅侄仔亞歷山大·蒙巴頓，就畀人封為「卡里斯布魯克侯爵」。

1947年，路易·蒙巴頓嘅外孫希臘王子菲臘（父系係格呂克斯堡王朝），同英國時任王儲伊利沙伯結婚。菲臘放棄咗丹麥同希臘嘅王位繼承權，就跟阿公路易·蒙巴頓嘅姓。1960年，伊利沙伯二世頒佈咗一道樞密院御令，決定後人嘅姓係「蒙巴頓-溫莎」。
多種用途實驗

**多種用途實驗**（）係一種廿一世紀初成日俾人用嚟評估創意嘅心理實驗方法。

AUT 做法如下：搵 n 個受試者返嚟，逐個逐個叫佢哋去實驗室度；到咗實驗室，就俾一件物體（例如一嚿磚頭）個受試者，要佢喺限時之內諗吓件物體有咩可能嘅功能，例如一嚿磚頭除咗可以攞嚟起建築物之外，仲可以攞嚟做武器，或者砸住張紙等張紙唔會俾風吹走；受試者講完佢諗到嗰啲用途之後，研究者就會搵一套標準化嘅方案嚟評估「創意有幾高」，包括：
***順暢度**：諗到幾多種唔同用途；
*原創性：諗到嘅用途有幾異於常人；
***彈性**：諗到嘅用途跨越咗幾多個領域；
*闡述：對諗到嗰啲用途嘅描述有幾詳細；
... 呀噉。跟住研究者得出「創意值」，就可以做統計分析睇吓創意值會受咩因素影響，而且研究者仲可以索性做實驗操作，例如係用神經科技特登刺激某個腦區，睇吓個腦區受刺激會點樣影響一個人嘅「創意值」。

## 睇埋
*洞察力
*擴散性思考

## 攷
SH叫T

《**SH叫T**》係香港組合Fabel響2017年11月3號發行嘅第二張音樂專輯，呢張唱片融合咗香港樂壇少見嘅電子音樂、鼓打貝斯、另類搖滾同埋陷阱音樂風格；監製Alvin Leong。

## 曲目

## 音樂錄影帶

## 派台歌成績

## 參考

## 出面網頁
* Fabel - SH叫T at MOOV
裕容齡

**裕容齡**（英文名：；），晚清-民國時代舞蹈家，被認為係「中國現代舞第一人」。自細接受西式教育，精通英文、法文、日文。佢阿爸係清朝駐法國外交官，家姊著有回憶錄《清宮二年記》。

## 生平

佢早年喺巴黎就讀聖心修道院女子學校，同時隨伊莎朵拉鄧肯學習現代舞。後任慈禧太后御前女官獲封「壽山郡主」，期間佢創作咗「劍舞」、「如意舞」、「觀音舞」、「扇子舞」、「荷仙舞」一系列融合西方技法同東方審美嘅舞蹈作品。1912年同外交家唐紹儀嘅堂侄、曾就讀法國嘅唐寶潮成婚。

民國時代容齡擔任總統黎元洪嘅典禮官，並投身慈善活動、英文教學同埋時尚設計。1935年，應所邀爲德齡嘅《》中譯本《御香縹緲錄》作序，容齡指出《御》入面有好多並非史實。文化大革命期間被紅衛兵打斷對腳，1973年因肺病過世。

## 著作
* 
* 《清宮瑣記》，北京出版社，1957

## 文學作品
* 

## 流行文化
* 喺2006年電視劇《》入面，孫逸飛飾演裕容齡。

## 相

File:Lizzie Yu Der Ling and Nellie Yu Roung Ling.jpg|1900年，容齡（右）同佢家姊德齡喺巴黎。
File:Nellie Yu 1.jpg|1902年，容齡同家人接待參加愛德華七世加冕禮嘅。
File:Nellie Yu Roungling.jpg|1902年，容齡喺巴黎參加佢兄長馨齡嘅婚禮。
File:Nellie Yu in Butterfly Dress.jpg|1902年喺巴黎公演《玫瑰與蝴蝶》舞劇。
File:Nellie Yu in Greek Dance Costume.jpg|1904年喺頤和園表演《希臘舞》。
File:Portrait of Madame Dan Pao-Tchao by Jules Monge.jpg|法國畫家所繪容齡穿着中式服裝嘅肖像，1920年代。
File:Nellie's Sword Dance.jpg|劍舞
File:Nellie's Fan Dance.jpg|扇子舞
File:Nellie Yu's Ruyi Dance.jpg|如意舞
File:Nellie Yu's Bodhisattva Dance.jpg|觀音舞
File:Nellie Yu's Lotus Fairy Dance.jpg|荷仙舞
File:Madame Dan Pao Tchao 1.jpg|1937年北平慈善遊藝會


## 睇埋
* 張愛玲
* 
* 
* 

## 攷
班考遺址

**班考遺址**係泰國一個新石器時代遺址，代表得到泰國Tha Chin江到馬來半島啲新石器時代遺存嘅，啲遺存係以空三足斝作爲特徵，並可能戥石峽文化有拏褦。班考遺址可能反映到歷史上南亞語種禾人羣跟西南或者華南遷移到東南亞大陸一路到馬來半島嘅。

## 考
西樵山文化

**西樵山文化**係一個嶺南珠三角石器文化，以南海西樵山遺址做代表。

## 判定
西樵山文化嘅特徵係（霏細岩嘅）有肩石器，種石器着認爲係喺珠三角得到發明，並影響到石峽文化。判定一笪埞屬於西樵山文化嘸屬嘅標準係霏細岩有肩石器嘅存在，同時仲有笪埞跟尾啲新石器時代中晚期啲文化面貌嘅一致性。

## 範圍
主要分佈喺狹義嘅珠三角地區（北自廣州石門水以下，西北自三水思賢滘以下，西至潭江以下，東至東莞石龍以下啲埞）；根據主要係霏細岩嘅有肩石器嘅話分佈相當於廣義珠三角地區（北江飛來峽以下，西江三榕峽以下，東江劍潭以下啲埞）。

## 考古發現

## 社會形態
西樵山遺址着認爲係主要係一個造石器嘅埞方，但佢種類型嘅石器分佈範圍之廣，着認爲證明得到至少喺有肩石器之後已經有咗社會分工同埋產品交換。

## 考
聚斂型思考

**聚斂型思考**（）係指一場諗嘢過程集中於**諗出一個單一嘅答案**嚟解答一條問題。相對於擴散型思考。

喺聚斂型思考之下，條問題有一個單一嘅「正確」答案，呢個答案係「最好最啱」嘅（或者最少諗嘢嗰個人係噉認為），而第啲答案冚唪唥都係「錯」－例子有典型測驗考試入面嗰啲選擇題噉，俾 A B C D 四個選擇，當中得一個選擇算係正確答案（會攞到分）；呢類思考睇重嘅係答問題嗰陣嘅速度同埋準確度，涉及個人運用熟識嘅技巧同提取啲用開嘅資訊，呢種思考方法通常唔鼓勵創意，但喺日常生活當中好有用。
## 睇埋
*創意
*經驗開放度
## 攷
擴散型思考

**擴散型思考**（；）係諗嘢方式嘅一種，指個人諗嘢嗰陣唔係集中於要「搵一個正確嘅答案」，而係會嘗試探索好多唔同嘅可能答案，可能當中某啲答案會比較能夠有效噉解答條問題，但唔會話得一個係明顯正確答案。如果畫做圖嘅話，就會好似附圖噉，一吓刺激（俾人要求佢諗答案）引致好多個唔同嘅可能答案。擴散型思考相對於聚斂型思考。

舉個例說明，想像家陣有個人俾人叫佢解一條算術問題，條問題得一個正確答案（聚斂），就**唔**係擴散型思考；相比之下，想像有個人俾人叫佢寫作寫篇短篇故仔出嚟，但途中冇指定個故仔實要係乜乜乜樣，只要個故仔寫得夠好，都能夠達到令人滿意嘅結果－噉要寫作嗰個人可以寫個講人工智能嘅科幻故仔又得、一個建基於希臘神話嘅奇幻故仔又得、一個講吸血鬼嘅恐怖故仔又得... 呀噉－有好多個唔同嘅可能答案。

一般認為，擴散型思考係創意嘅重要一環－一個人要展現創意，首先就實要能夠諗出一大拃原創嘅諗頭，所以途中實會用到擴散型思考，而擴散型思考亦都因而吸引咗唔少認知心理學家嘅注意。

## 睇埋
*創意
*經驗開放度
*多種用途實驗
*專家知識
*語義網絡
## 攷
屠夫

**屠夫**（），或者叫**屠戶**，係專門負責做屠宰同埋攞啲動物嘅肉去賣嘅職業。佢哋要好熟識啲動物嘅身體結構。

## 睇埋
*解剖學
手術刀

**手術刀**（）係一種細、極尖銳嘅架生，可以攞嚟做極精細嘅切割。喺外科、解剖以及美術等嘅用途上都會用到。
概念混成理論

**概念混成**（）係用嚟解釋「新計仔係點樣出現」嘅認知科學理論。呢套理論最根本嘅諗法係，有創意嘅諗頭嘅一大來源係所謂嘅概念混成－即係唔同嘅概念（或者諗法）以某啲特定嘅方式結合埋一齊，而進階嘅**概念混成理論**仲會剖析「唔同嘅概念可以透過啲乜方式結合」等嘅問題。

舉個簡化嘅例子，好似係英文入面嘅 **earring**（耳環）呢隻字噉。古英文經已有 **earring** 呢隻字，而語源學研究指，隻字係 **ear**（耳仔）同埋 **hring**（環狀物體）呢兩隻字嘅結合－兩隻舊有嘅字（一隻字係一個概念）結合埋一齊，產生咗 **earring** 呢隻新嘅字。好似噉嘅例子顯示，新嘅諗法好多時都係嚟自舊有諗法嘅結合，而概念混成理論就有對「啲諗法係點結合嘅」詳細著墨。

概念混成喺認知心理學以至人工智能（AI）上都受到關注：概念混成理論嘅研究者會做心理實驗，睇吓諗法喺人腦裏面可以以咩方式結合，嘗試從而解釋創意呢種認知現象；AI 方面嘅工作者又有興趣用電腦程式嚟模擬人腦入面嘅概念混成，想靠噉達致教電腦展示好似人噉嘅創意。

## 基本模型

概念混成理論源自 1993 年。根據呢套理論，無論係藝術定科學同工程，新計仔其中一個最緊要嘅來源係所謂嘅**概念混成**過程－將唔同嘅概念結合組成新嘅概念。最基本嘅概念混成如下：
*想像人腦入面有個概念結合網絡（conceptual integration network），一個噉嘅網絡由四嚿元件組成－
**兩個有某啲關係（例如係咁啱一齊出現）嘅 input 空間，Input space 1 同 Input space 2；
**一個通用空間（Generic space），包含所有空間嘅共有結構；
**一個混成空間（Blended space），由兩個 input 空間同通用空間嘅嘢結合成嘅諗頭。呢個新諗頭可能會有 input 唔具有嘅特性，例如由新諗頭度推想出嚟嘅內容，或者第啲類型嘅闡述；
*:
*舉個例說明，想像有一位外科醫生幫個病人開刀，呢位外科醫生技術唔掂搞到個病人死咗；跟住有個人為咗鬧呢位醫生打咗個比喻，話佢「似個屠夫多過似個外科醫生」－
**通用空間入面有「郁手做嘢嘅人」、「利器」同埋「有個個體俾人劏開，死咗」噉嘅多個概念；
**Input space 1 係外科醫生（郁手做嘢嘅人）、手術刀（利器）同病人（俾人劏開，死咗）；
**Input space 2 係屠夫（郁手做嘢嘅人）、菜刀（利器）同牲畜（俾人劏開，死咗）；
**混成空間將兩個概念溝埋一齊，最後出咗句攞嚟鬧嗰位醫生嘅比喻。
概念混成理論指出，噉嘅過程係創意以至文化演變嘅一大源頭：好多時人响諗嘢嗰陣，都會（例如）發覺某啲已知嘅概念之間有某啲共通點，跟住佢哋嘅腦會做概念混成，砌出新嘅諗頭－簡單嘅有好似上述例子噉嘅話語；如是者，隨住一個文化內部嘅諗頭互相碰撞，就會係噉產生新嘅諗頭。

## 進階機制
進階嘅概念混成理論仲有講到「唔同嘅概念可以透過多種唔同方式嚟混成」噉嘅諗法。

## 睇埋

*創意
*橋段
*迷因
*文化進化
*神經網絡
*語義網絡

## 文獻
*Boden, M. A. (2004). *The Creative Mind: Myths and Mechanisms*. London: Routledge.
*Eppe, M., Maclean, E., Confalonieri, R., Kutz, O., Schorlemmer, M., Plaza, E., & Kühnberger, K. U. (2018). A computational framework for conceptual blending. *Artificial Intelligence*, 256, 105-129.
*Wiggins, G. A. (2006). A preliminary framework for description, analysis and comparison of creative systems. *Knowledge-Based Systems*, 19(7), 449-458.
## 註釋

## 引咗
失憶𠝹女王

《**失憶𠝹女王**》（）係香港導演馬楚成執導嘅一部浪漫愛情喜劇片，2003年4月10號上畫。

## 演員表
*古天樂 飾 阿當
*應采兒 飾 丁叮
*劉以達 飾 遲一步醫生
*隋俊波 飾 丁同學-李玲
*朱　虹 飾 小青
*韓雯雯 飾 遲醫生女友
*邵小珊 飾 丁同學-媚媚
*簡　寧 飾 丁同學-二東
*吳　晴 飾 丁同學-小僑
*櫻　子 飾 丁同學
*陳錦泉 飾 丁父
*林海海 飾 丁母
*陳　曦 飾 阿當舊女友
*張　艷 飾 阿當舊女友
*張　鶴 飾 阿當舊女友
*莊　奕 飾 阿當舊女友
*齊　冰 飾 阿當舊女友
*絲佳曼 飾 阿當舊女友
*辛　欣 飾 阿當舊女友
*宣　瀛 飾 阿當舊女友
*傅若希 飾 阿當舊女友
*劉　蓓 飾 阿當舊女友
*鍾　婷 飾 阿當舊女友
*任薇然 飾 阿當舊女友
*李　夢 飾 阿當舊女友
*張　娜 飾 阿當舊女友
*王之瑩 飾 夏愛玲
*肖　飛 飾 李玲男友
*李　穎 飾 李玲男友妹妹 	 
*張翠翠 飾 餐廳侍應
*詹煒麟 飾 餐廳侍應
*馬　林 飾 餐廳侍應
*遲　磊 飾 麵檔夥計
*劉曉燕 飾 掃地女士
*武　藝 飾 滑板仔
*韓　征 飾 滑板仔
*崔立明 飾 剪草工人
*劉新義 飾 淋花工人
*孫鑫鈺 飾 公園男孩
*郭小紅 飾 男孩母親
*李兆民 飾 醫生
*馬偉偉 飾 洗碗女工
*屈麗蓉 飾 老師
*曾　莎 飾 老師

## 音樂原聲

## 出面網頁
*
*
*
*
*
和世界做鄰居

《**和世界做鄰居**》（）係臺灣歌手蔡依林嘅一首歌，呢首歌收錄喺蔡依林嘅首張錄音室專輯《1019》；而且由伍樂城同莊靜文一齊創作、李偲菘同李偉菘共同監製。佢作為單曲由環球音樂同大聲音樂響1999年7月16號發行，係臺灣7-Eleven嘅年度廣告歌曲。

## 背景同發行
1998年5月，蔡依林參加MTV中文台舉辦嘅歌唱比賽節目《新聲卡位戰》成功獲得第1名。1999年3月，蔡依林同環球音樂簽約，成為環球音樂嘅年度重點新人。之後，環球音樂幫蔡依林安排咗為期半年嘅一系列課程，包括每週兩次舞蹈課來幫助佢提高舞台表演能力、每週兩次化妝課來幫助佢趕通告或者係接受簡單訪問嘅空檔時能夠自行化妝、同埋語言訓練課來幫佢能夠從容面對媒體。另外，環球音樂仲安排佢飛往愛爾蘭、日本、美國、英國觀摩國外歌手嘅現場表演。

同年7月16號，《和世界做鄰居》作為實體單曲正式發行，同時預告將於同年9月上旬發行蔡依林嘅首張專輯。呢首歌作為臺灣7-Eleven嘅年度廣告歌曲同埋臺灣嘅7-Eleven門市販售。而且喺發行之後嘅兩週響臺灣嘅銷量超過2萬張。呢首歌嘅MV收錄同年臺灣921大地震嘅災後救援工作嘅畫面，蔡依林憑住呢支MV多謝來自社會各界嘅幫助。

## 曲目
**CD**
# 《和世界做鄰居》－3:56
# 《和世界做鄰居》（Kala）－3:56

## 發行歷史

## 參考
蔡依林書籍作品

臺灣藝人蔡依林一共出咗4本圖書、3本照片集同6本翻譯作品。2000年，佢嘅照片集《19歲》係臺灣攝影師余靜萍喺美國夏威夷州拍攝，呢本書響臺灣嘅銷量超過6萬本。2002年，佢推出照片集《假面公主·騎士精神》，呢本書嘅相喺泰國大城府、桂河同華欣拍攝，呢本書響臺灣嘅銷量超過5萬本。2003年，佢幫美國藝人Madonna所寫嘅《英倫玫瑰》翻譯作中文，之後Madonna所寫嘅五本書都由佢整。2005年，佢嘅第一本書《Jolin的24堂英文日記課》響臺灣同亞洲嘅銷量分別超過27萬本同100萬本。同年，佢嘅第二本書《Jolin的6場單字派對》響臺灣同亞洲嘅銷量分別超過18萬本同100萬本。2007年，佢嘅照片集《我愛大明星！驚嘆號》響臺灣嘅銷量超過8萬本。2008年，佢嘅第三本書《愛的練習語》響臺灣嘅銷量超過3萬本。2011年，佢嘅第四本書《養瘦》響臺灣嘅銷量超過12萬本。

## 圖書

## 照片集

## 翻譯

## 傳記

## 參考
秀茂坪天主教小學

**秀茂坪天主教小學**（ ）係香港一間津貼小學，係天主教香港教區屬下小學，隸屬觀塘耶穌復活堂堂區。呢間學校喺1971年成立，2001年由舊秀茂坪邨搬去寶達邨依家嘅地址。

## 歷史
呢間學校喺1971年創立，一開始剩係得上午校，去到1973年先有下午校 。

1996年嗰陣，同邨嘅天主教潔心學校及浸信宣道會明基小學因為要重建而結束，另外宣基學校亦都要暫停辦學兩年，呢間學校於是接收嗰啲學校所有未畢業嘅學生 。

呢間學校原本嘅校舍受到秀茂坪邨整體重建計劃嘅影響，要喺2003年拆卸。所以呢間學校喺2000年申請搬校舍，最後批准咗搬去同區寶達邨嘅新校舍 。喺2001年9月，呢間學校正式搬入去新嘅校舍，仲將上、下午校合併做全日制。

## 班級
依家呢間學校由小學一年級至小學六年級，每級開5班，總共有30班 。

## 校舍
### 秀茂坪邨舊校舍
舊校址喺前秀茂坪邨第25座隔籬，係邨入面11座標準的「火柴盒」小學其中一間。嗰個校舍計埋地下總共有6層，總共有24間課室同埋特別室。

隨住秀茂坪邨重建同埋新校舍起好，舊校舍已經喺2001年騰空，2003年拆咗。舊址喺2009年完成重建，依家係秀茂坪南邨秀好樓。

### 寶達邨新校舍
新嘅校舍喺寶達邨嘅達康樓及達富樓附近，係一座早期型設計嘅小學千禧校舍，佔地大約6,200平方米。校舍係綑綁喺寶達邨一期工程合約入面，由金門建築承建，最後喺2001年5月完工。

新嘅校舍總共有30個課室、1個禮堂同埋3個操場。另外仲有圖書館、創科學習中心、生態學習中心、英語室、視覺藝術室、音樂室等等。

呢間學校係區議會選舉中寶達選區嘅指定投票站。

#### 依家校舍嘅圖集

2021年5月的秀茂坪天主教小學A.jpg|寶琳路角度
2021年8月-秀天B.jpg|校舍東面


## 歷任管治人員
### 校監
* 曾偉雄神父（1985年-？）
* （1992年-1995年，任內離世）
* 馮賜豪神父（？-2020年）
* 馬德良神父（2020年起，依家嘅校監）

### 校長
#### 上午校
* 周淑霞女士（1971年-1999年，創校校長）

#### 下午校
* 方次先生（1973年-1998年，創校校長）

#### 全日制
* 張子晉先生（？ -2011年）
* 陳秀儀女士（2011年-2017年）
* 葉春燕女士（2017年起，依家嘅校長）

## 事件
* 2010年5月27號，一個姓陸嘅婦人因為佢讀呢間學校嘅女，喺嗰個學期嘅操行被人下調到C級，喺要求見校長但係被拒絕之後，衝上呢間學校7樓天台嗰度企圖跳樓自殺，最後喺教師制止下返番安全位置同埋送院檢查 。
* 2012年11月30號，呢間學校一個女教師喺帶學生參觀香港科學館期間，被館外濕滑嘅渠蓋跣親，整親背脊，事後復唔到工。差唔多五年之後，呢間學校入稟控告康樂及文化事務署，就呢件事索償209萬元 。

## 途經交通
### 公共交通
* 巴士
** 九巴：13D、13M、13P（繁忙時間路線）、13X、93A、93K、93M（繁忙時間路線）、95、95M、98A、98C、213D、213M、213X、214、290、290A、N293（通宵路線）
** 過海隧道巴士：601、601P（繁忙時間路線）、613、N691（通宵路線）
** 機場巴士：A26、A29P
* 小巴
** 綠色專線小巴
*** 來往九龍區：71A、71B、76A
*** 來往新界區（將軍澳）：12、12A、13、17、19S（通宵路線）、106、111
** 紅色公共小巴
*** 來往觀塘、旺角、佐敦

## 參考文獻
吳欣諺

**吳欣諺**（；），係香港女藝人，曾經係ViuTV選秀節目《全民造星IV》96強參賽者之一。

## 簡歷
吳欣諺以前讀過聖士提反女子中學，依家讀緊大學。2021年考文憑試以7科39分成功入讀香港大學讀緊生物醫學學士，佢為咗追夢而想報名參加ViuTV《全民造星IV》，參賽號碼係94號，喺前哨戰比賽入面，以跳唱表演《明愛暗戀補習社》，但遇到勁敵91號許軼而失去晉級機會，當中評判許廷鏗因為初頭講過話會畀佢復活但最終反口而引起爭議，之後許廷鏗出嚟講嘢覺得呢啲嘢唔係佢可以控制得到，而晉級名額有限加入唔係個個都有機會，令到佢受到網絡輿論壓力。之後吳欣諺獲得機會喺兩間IG網店做模特兒賣衫。之後佢亦選過YouTube頻道「試當真」主辦嘅《校花校草2022》，入圍校花26強後止步。

## 演出
### 電視節目（[[ViuTV]]）
*2021年：《全民造星IV》參賽者
*2022年：《囝囝女女730》第252集嘉賓

## 出面網頁
*
*全民造星IV 94號吳欣諺Yanis簡介
天氣先生

**天氣先生**（），動畫角色，喺美國，同香港，同澳洲珀斯，擔當天氣預報。喺美國，1970年起，或者更早起，就至少有19間電視臺用咗。20世紀1980年代起，去到香港同澳洲。香港由無綫電視節目天氣報告引用，喺廣東話個翡翠臺，同英文個明珠臺播。

唔同天氣有唔同畫面同動作，背景同畫風，亦隨時代演變。至初佢着黃衫。佢吸引到細蚊仔都睇。

製作技術，至初用菲林片。1993年3月1號起，香港變咗用電腦動畫。2009年3月31號起，香港變咗用立體動畫。

其他電視台都有模彷，好似亞洲電視就有人同狗。

澳廣視由2009年頭到2011年尾嘅天氣報告採用嘅係小狗樣貌嘅天氣先生，背景為城市。而2012年1月1號起嘅天氣報告採用嘅係熊貓樣貌嘅天氣先生，背景為竹林。

## 動畫一覽

喺2025年11月19號前嘅無綫電視天氣報告，同埋其他任何唔同國家所使用嘅天氣先生，會以當晚翌日嘅天氣狀況作相應嘅動畫情景，以描述翌日天氣預測。

## 參考

## 睇埋
* 天氣家族
* 天氣囝囝
* 天氣狗狗
陳羽凡

**陳羽凡**（；；；本名**陳濤**），佢因為同通緝犯陳濤同名而改名羽凡。佢係中國男聲組合羽·泉成員，擔任主唱、結他手。

## 影視作品

## 參考

## 出面網頁
*
*
昆士蘭大學商學院

**昆士蘭大學商學院**（**UQ Business School**）係澳洲昆士蘭大學嘅商學院，喺布里斯本。昆士蘭大學商學院共有七個研究專業領域：會計、商業信息系統、財務、管理、營銷、戰略同旅遊。佢哋喺1972年開始教授MBA課程，係昆士蘭最早開設呢種課程嘅院校。

商學院
聖盧西亞 (搞清楚)

**[[聖盧西亞]]**係加勒比海東部一島國，亦可以指：

*聖盧西亞 (昆士蘭)，澳洲昆士蘭州布里斯本嘅一個地方
聖盧西亞 (昆士蘭)

**聖盧西亞**（St Lucia）係澳洲昆士蘭布里斯本嘅一個河邊地區。2016年人口12,574。

昆士蘭大學同佢哋嘅商學院都喺呢度。
2022年2月1號越南男子足球代表隊對中華人民共和國男子足球代表隊賽事

** 2022年2月1號越南男子足球代表隊對中華人民共和國男子足球代表隊賽事**喺2022年2月1號夜晚喺越南河內嘅美亭國家體育場舉行，係場2022年FIFA世界盃嘅亞洲區十二強資格賽，由越南國家男子足球代表隊對中國國家男子足球代表隊。

賽前國際足球協會嘅世界排名入面，中國國家男子足球代表隊排第74位，而越南國家男子足球代表隊排第100位。賽前，中國國家男子足球代表隊從1997年5月25號首次對陣越南男足開始，唔理係主場定作客，從嚟未輸過畀越南國家男子足球代表隊。

最後，越南國家男子足球代表隊喺呢場比賽以3-1擊敗咗中國國家男子足球代表隊；令後者提早兩輪無緣世界盃賽場。對越南國家男足嚟講，係喺國際A級賽事廿四年半以嚟，第一次擊敗中國國家男足。對中國國家男足嚟講，亦係繼1985年5月19號中華人民共和國足球代表隊對香港足球代表隊賽事同2013年6月15號中華人民共和國足球代表隊對泰王國足球代表隊賽事之後嘅第三場恥辱性輸波。

賽後，喺越南當地，舉國慶祝第一次擊敗咗中國國家男足嚟慶祝農曆大年初一；喺中國大陸，傳媒多數以「恥辱」嚟形容呢場比賽入面中國國家男子足球代表隊嘅表現，甚至有波迷喺賽後試過揼爛電視同鬧球員淨識大花灑。

## 參考資料
蔡依林歌曲一覽

臺灣歌手蔡依林一共幫14張錄音室專輯、7張現場專輯、11張合輯、1張翻唱專輯錄低咗207首歌曲。1999年，佢發行首張錄音室專輯《1019》。之後，佢推出咗一系列成功嘅專輯，包括金曲獎獲獎專輯《舞孃》、《Muse》、《呸》同埋《Ugly Beauty》。佢推出咗一系列成功嘅歌曲，包括臺灣Hit FM年度百首單曲前10名歌曲《說愛你》、《就是愛》、《天空》、《假裝》、《今天妳要嫁給我》、《日不落》、《I Won't Last a Day Without You》、《花蝴蝶》、《美人計》、《大藝術家》、《Play我呸》、《第三人稱》、《怪美的》同埋《Stars Align》。

佢亦都參與同創作多首歌曲，其中包括《騎士精神》、《始作俑者》、《反覆記號》、《開場白》、《Beast》、《I'm Not Yours》、《玫瑰少年》同埋《甜秘密》。亦都曾經幫多部影視作品錄製歌曲，包括電影《迷失帝國：阿特蘭蒂斯》國語版主題曲《情不自禁》、電影《失憶𠝹女王》主題曲《愛的天使》、電影《天地英雄》主題曲《海市蜃樓》、電影《小時代3：刺金時代》主題曲《萬花瞳》、電影《幸福路上》主題曲《幸福路上》、電影《捉妖記2》主題曲《什麼什麼》同電視劇《狼殿下》主題曲《我是誰》。同電影《關於我和鬼變成家人的那件事》主題曲《親愛的對象》。

## 歌曲

## 參考

## 出面網頁
*
蔡依林影視作品

臺灣藝人蔡依林一共參與咗2部電影、5部微電影、6部電視劇同埋2部綜藝節目。2001年8月，佢主演由導演黃駿樺執導嘅臺灣中視綜藝節目《周日八點黨》環節《周日偶像誌》嘅單元劇《捕手》。同年12月，佢出演由導演馬功偉執導嘅臺灣華視電視劇《青春6人行》。2002年3月，佢出演由導演鈕承澤執導嘅臺灣中視電視劇《來我家吧！》。同年8月，佢出演由導演歐陽昇同張智超所執導嘅臺灣華視電視劇《偷偷愛上你》。2003年3月，佢主演由導演黃克義同吳思達共同執導嘅臺灣中視電視劇《Hi 上班女郎》。2005年5月，佢主演由導演高天龍執導嘅臺灣華視教育節目《莒光園地》嘅單元劇《攏是冠軍》。

2007年9月，佢主演由導演張時霖、賴偉康同鄺盛一齊執導嘅電影《特務J》。2013年1月，佢主演由導演吳嘉洋執導嘅微電影《把樂帶回家》，而且喺之後連續三年出演該系列微電影。2014年10月，佢主演由導演施祥德執導嘅微電影《背包女孩的願望》。2014年10月，佢擔任中國中央電視台綜藝頻道綜藝節目《中國正在聽》嘅評審。2016年2月，佢擔任美國導演Byron Howard、Rich Moore同Jared Bush共同執導嘅迪士尼動畫片《優獸大都會》Judy Hopps嘅臺灣中文版配音。2019年1月，佢擔任中國大陸愛奇藝綜藝節目《青春有你》嘅舞蹈導師。

## 電影

## 微電影

## 電視劇

## 綜藝節目

## 參考

## 出面網頁
*
字符編碼

**字符編碼**（）係指講明電腦內部嗰啲 `0011` 點樣對應唔同嘅符號，即係例如响 ASCII 入面 `100 0001` 對應 `A`、`100 0010` 對應 `B`、`100 0011` 對應 `C` ... 呀噉。
## 攷
檔案系統

**檔案系統**（）係作業系統當中用嚟控制「數據點樣儲起同提取」嗰部份：檔案系統做嘅主要係將一部電腦入面啲數據斬件分好，而且每一件數據（一個電腦檔案；file）都同佢改返個名，等用家能夠輕鬆噉睇得出邊件數據打邊件；冇咗檔案系統嘅話，部電腦入面嗰啲數據只會係一大嚿雜亂無章嘅數據，冇方法俾用家知道邊一段係屬邊件數據，更加唔會做到正確噉儲起同提取數據。

## 引咗
電腦叢集

**電腦叢集**（）指若干部一齊做嘢嘅電腦，呢啲電腦之間嘅連接程度高到可以當做一個系統噉嚟睇；一嚿電腦叢集裏面嗰啲電腦通常都會用區域網絡連埋一齊。

## 睇埋
*分散運算
*彩現農場

## 攷
獨料遺址

**獨料遺址**係欽廉地區嘅一笪新石器時代遺址，1978年着正式挖掘出欽州那麗獨料村，出土有有肩石器，種類似出土喺廣東南、中、東部、海南、廣西南寧啲原始文化噶，所以有密切關係畀東南沿海啲原始文化；出土啲石鏟少而且上端，但㞘底睇似南寧大石鏟。獨料遺址啲文化遺存着認爲同屬一隻時期，並着認爲受有石峽文化影響。獨料遺址表明當時農業已經有一定水平得作爲主要生產部門，兼有部分狩獵、採集；陶器圜㞘，製陶業有一定發展；啲人定居，而且進入了父系社會。

## 考
澳洲－紐西蘭關係

**澳洲－紐西蘭關係**，或者叫做**跨塔斯曼關係**，係指澳洲同紐西蘭兩個國家嘅關係。呢兩個國家都有英國嘅殖民遺產，都係地球另一端嘅自治領同殖民地居民，都屬於更廣泛嘅英語圈，因此關係非常密切。紐西蘭曾經派代表參加澳洲制憲會議，呢個會議導致澳洲六個殖民地嘅聯合，但紐西蘭最終選擇唔加入。不過，喺布爾戰爭同兩次世界大戰中，兩國嘅士兵就並肩作戰。
## 參考
荒船山

**荒船山**係日本本州一座山，日本二百名山之一，高1,423米。佢橫跨群馬縣甘樂郡下仁田町同埋長野縣佐久市，喺妙義荒船佐久高原國定公園範圍入面。

## 出面網頁
* 荒船山と兜岩層 （長野縣理化學會地學部會）
Ketanji Brown Jackson

**Ketanji Brown Jackson**（）係美國法官同法學家。2022年2月，美國總統拜登提名佢做美國最高法院大法官。

## 出面網頁

類:美國律師
類:法學家
類:哈佛大學舊生
陳政軒

**陳政軒**（）係臺灣籃球員，主打前鋒，而家效力超級籃球聯賽（SBL）嘅桃園璞園建築。

## 學生生涯
陳政軒讀過麟洛國中同埋東泰高中，高一、高二時因為腳傷，籃球隊未將陳政軒加入高中籃球甲級聯賽（HBL）嘅12人名單，陳政軒升上高三成為籃球隊嘅隊長，並代表球隊出賽高中籃球甲級聯賽。大學效力中州科技大學，陳政軒喺大一從高中時期嘅禁區轉型為三號位。2018年12月8號，喺對陣台北市立大學時交出16分、11籃板，大學首次雙十表現。

## 參考
讀取-求值-輸出循環

**讀取-求值-輸出循環**（）係一種簡單嘅編程環境，部機係噉重複「攞一條表達式、行、然後彈個 output 出嚟睇」噉嘅過程。

## 參考
Channel C

**Channel C**係由5名前香港《蘋果日報》員工開設主打影片製作嘅新聞媒體，喺2021年7月創立，2025年4月停止運作。Channel C嘅「C」代表 City（城市）, Crime（罪案）及Culture（文化），主打即時熱話、突發奇聞、文化生活。

## 歷史
2021年6月，香港警察引用中國共產黨喺全國人大常委會未經諮詢或香港人同意，繞過立法會強行訂立嘅《港版國安法》，拉咗《蘋果日報》5個管理層，令到壹傳媒旗下嘅香港媒體全部被逼停刊，大量員工失業。有5個任職香港《蘋果日報》嘅蘋果動新聞記者、剪輯師、《九點半蘋果新聞報道》主播同埋港聞記者就喺7月12號開辦咗Channel C。佢哋表示， 希望透過輕鬆表達嘅新聞資訊，填補港人失去《蘋果日報》嘅空間，又強調喺低氣壓下無需要太沉重，將新聞套用喺其他事情同埋其他思考。

## 出面連結

* 
* 
* 

## 參考
中國女子足球國家隊

**中國國家女子足球代表隊**，花名**鏗鏘玫瑰**，係代表中華人民共和國嘅女子足球隊，由中國體育協會打理，1984年成立，會出席國際足球賽事好似FIFA女子世界盃、亞足協女子亞洲盃、奧運會同亞運會，現任主教練係Ante Milicic。

中國女子足球國家隊從1991年開始，打過8屆世界盃決賽週，攞過一次亞軍（1999年）；亦攞過9屆亞洲盃冠軍（1986到1999年曾經七連冠）、2屆亞洲盃亞軍同3屆亞洲盃季軍。亦攞過3屆亞運會冠軍（1990到1998年三連冠）、2屆亞運會亞軍同1屆亞運會季軍；重攞過一次奧運會亞軍（1996年）。

中國嘅波衫贊助商早前係阿迪達斯，波衫顏色係「主場白，客場紅」；2004年改成「主場黃，客場紅」；從2007年開始變咗唔固定，一時黃，一時紅。2018年換NIKE。

中國國家女子足球代表隊從1984年成立到2021年底係由中國足球協會打理，從2021年底開始改成由中國體育協會打理。

## 出面網頁
*
服務型遊戲

**Games as a service**（**GaaS**，「遊戲作為服務」），中譯**服務型遊戲**，係廿一世紀初興起嘅一種電子遊戲經營哲學，指隻遊戲唔似得廿世紀嘅電子遊戲噉，出咗吸引玩家買之後就由得佢自生自滅，而係會同隻遊戲做持續嘅更新。

用網絡遊戲免費模式嚟經營嘅遊戲基本上實會用服務型嘅做法嚟持續噉吸引玩家買戰鬥通行證等嘅產品。
## 睇埋
*大逃殺遊戲

## 參考資料
表達式

**表達式**（）喺一段程式碼當中，一段表達式係結合咗若干個常數、變數、子程序同算子而成嘅物體，能夠俾隻程式語言攞去行。
鵝掌坦站

**鵝掌坦站**（；）係廣州地鐵嘅車站，2020年11月26號開放，喺白雲區西槎路近鵝掌坦東牌坊一帶。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓係嘅月台。佢雖然冇休息室，但係有廁所同母嬰室，都喺月台北邊。
#### 打掂

#### 打橫

### 站廳
呢個站嘅中間部份係收費區，四圍都俾免費區嘅行人通道圍住。收費區入面有好多扶手電梯同樓梯、專用𨋢往返月台都得。車站南北兩邊同中間部份嘅配色都唔同，其中南北兩邊係純白，中間部份係黑白漸變。 

### 月台
呢個站有1個島式月台，喺西槎路近前同德圍貨運場東北角地底。

### 商舖同自助服務
呢個站得好少商舖，有麵包舖同蛋糕舖。

另外，鵝掌坦站入面得好少自助服務設施畀乘客用，包括咗羊城通充值機、自動販賣機、自助便民雨遮；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。 

### 出入口

呢個站夾埋有2個出入口，分別係A同D。

## 頭尾班車信息同配線圖

## 車站歷史
### 規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅車站。之後就變成西延段嘅車站，就加入咗舊二號綫一分為二嘅工程入面，不過嗰時舊荔灣區近陳家祠一帶喺1997年受陳家祠站拆遷影響而令居民搬到同德圍一帶住而成聚集地。雖然2005年廣州電視台新聞頻道播出嘅《新聞日日睇》（而家係G4出動）批評到同德圍街坊「出行難」嘅問題，但呢個站淨得個講，嗰時攞咗最早期嘅確定規劃——淨去到文化公園為止。

隨後無耐，呢個站考慮解決同德圍一帶出行成日華山一條路嘅情況，而確定成爲北延段一部份，最後重定名做**鵝掌坦站**。不過車站位置喺增埗河西邊近前同德圍貨運場一帶，加上嚿地皮俾中國水產科學研究院睺實而唔肯搬走而向南搬到增埗一帶，變成「增埗站」。不過嗰時廣州市長陳建華拍板確定話中國水產科學研究院要搬走，加上同德街道主動搵第嚿地皮兼配合拆遷而重新搞返鵝掌坦站，位置同最初規劃相比，向北移咗約320米（而家鵝掌坦東牌坊斜對面）。

期間亦有富力桃園小區啲居民呼籲保留「增埗站」，不過地鐵方話站距太近而冇設到。

### 施工

### 開通
2020年11月26號，由於二期北延工程淨低部份正式開通，呢個站亦正式開放。

## 利用狀況
鵝掌坦站係主要畀鵝掌坦同田心村當地啲居民同村民出入站服務。雖然平時客流唔多，但係一到上落班高峰時，客流程度非常之火爆。

## 附近嘅建築同景區

### 公園
*同德公園
*增埗公園
### 村莊
*鵝掌坦
*同德田心村
### 商場
*新都匯購物廣場
*駿盈廣場
*騏利廣場
*西城同德鞋業市場

## 攷

## 上一站·下一站
求值策略

**求值策略**（）係指一隻程式語言用咩方法嚟同啲表達式做求值。

## 主要策略
舉例說明，想像家陣要行以下噉嘅表達式
:
```c
def double x = (plus x x)
  def average x y = (divide (plus x y) 2)
```


用正常次序求值（normal-order evaluation）嘅話，會做嘅嘢係「吓吓都郁手拆咗最左嗰個子程序先」→
:
```c
(double (average 2 4)) =>
(plus (average 2 4) (average 2 4)) =>
(plus (divide (plus 2 4) 2) (average 2 4)) => ...
```


而用應用次序求值（applicative-order evaluation）嘅話，會做嘅嘢係「吓吓都郁手拆咗最入嗰個子程序先」→
:
```c
double (average 2 4) =>
double (divide (plus 2 4) 2) =>
double (divide 6 2) => ...
```


唔同嘅求值策略都有各自嘅利弊，同一條表達式，有可能用一種求值策略會攞到正確答案，但用另一種求值策略就會搞到輕機。
## 睇埋
*程式語言理論
## 攷
蔡依林得獎同提名一覽

臺灣歌手蔡依林一共入圍同獲得大量獎項。佢至今共入圍15次金曲獎，包括2次年度專輯獎（原本係最佳流行音樂演唱專輯獎）、4次年度歌曲獎、4次最佳華語專輯獎、4次最佳華語女歌手獎同1次最佳單曲製作人獎。佢至今共獲得7座金曲獎，包括憑住專輯《Ugly Beauty》獲得嘅1座年度專輯獎、憑住歌曲《今天妳要嫁給我》、《大藝術家》同《玫瑰少年》獲得嘅3座年度歌曲獎、憑住專輯《呸》獲得嘅1座最佳華語專輯獎、憑住專輯《舞孃》獲得嘅1座最佳華語女歌手獎同1座觀眾票選最受歡迎女（團體）歌手獎。佢係金曲獎史上憑住舞曲為主嘅專輯入圍同獲獎次數最多嘅歌手。亦被《健力士世界紀錄》認證係金曲獎史上獲得年度歌曲獎次數最多的嘅歌手，2014年專輯《呸》憑住入圍10項金曲獎成為金曲獎史上入圍獎項數目最多嘅三張專輯之一，另外兩張專輯分別係周杰倫嘅《范特西》同張惠妹嘅《阿密特》，而2018年專輯《Ugly Beauty》仲入圍8項金曲獎。

佢都好多次獲得其他中文音樂頒獎活動嘅獎項，包括北京流行音樂典禮、全球華人歌曲排行榜、全球華語榜中榜、全球華語歌曲排行榜、十大中文金曲頒獎音樂會、新城國語力頒獎禮、新城勁爆頒獎禮、新加坡金曲獎、音樂風雲榜、音樂盛典咪咕匯、CCTV-MTV音樂盛典、Hito流行音樂獎、IFPI香港唱片銷量大獎、KKBox風雲榜、Music Radio中國Top排行榜、My Astro至尊流行榜、TVB8金曲榜等，其中佢一共獲得Hito流行音樂獎8座Hito女歌手同8座Hito冠軍王（原本係年度蟬連冠軍最久單曲/專輯）、KKBox風雲榜10座年度十大風雲歌手、2010年音樂風雲榜十年最具影響力港台音樂人物同2016年音樂盛典咪咕匯十年最佳女歌手。

佢都曾入圍同獲得多個國際音樂頒獎活動嘅獎項，包括憑住歌曲《愛上了一條街》MV獲得2001年MTV音樂錄影帶大獎國際觀眾選擇獎、憑住歌曲《海盜》MV入圍2005年MTV日本音樂錄影帶大獎最佳亞洲藝人獎、獲得2006年MTV亞洲大獎時尚風格大獎、入圍2012年MTV歐洲音樂大獎最佳亞洲藝人獎、入圍2015年MTV歐洲音樂大獎最佳台灣藝人獎、獲得2015年Mnet亞洲音樂大獎最佳亞洲藝人獎等。2008年7月，佢獲得中華民國行政院勞動委員會舉辦嘅彩蝶獎頒發嘅彩蝶指標獎，肯定佢喺演藝界嘅傑出表現。

## 獲獎同提名

## 參考

## 出面網頁
* Awards for Jolin Tsai on the Internet Movie Database
蔡依林專輯作品

臺灣歌手蔡依林一共出咗14張錄音室專輯、7張現場專輯、11張合輯同1張翻唱專輯。1999年9月10號，佢發行首張錄音室專輯《1019》，呢張唱片響臺灣嘅銷量超過45萬張。2000年4月26號，佢發行第2張錄音室專輯《Don't Stop》，呢張唱片響臺灣嘅銷量超過50萬張，獲得臺灣年度唱片銷量第6名。同年12月22號，佢發行第3張錄音室專輯《Show Your Love》，呢張唱片響臺灣嘅銷量超過28萬張，獲得臺灣年度唱片銷量第11名。2001年7月7號，佢發行第4張錄音室專輯《Lucky Number》，呢張唱片響臺灣嘅銷量超過15萬張，獲得臺灣年度唱片銷量第19名。2003年3月7號，佢發行第5張錄音室專輯《看我72變》，呢隻碟響臺灣同亞洲的銷量分別超過36萬張同150萬張，獲得臺灣年度唱片銷量第2名。2004年2月27號，佢發行第6張錄音室專輯《城堡》，呢隻碟響臺灣同亞洲嘅銷量分別超過30萬張同150萬張，仲獲得臺灣年度唱片銷量第2名。2005年4月25號，佢發行第7張錄音室專輯《J-Game》，呢張唱片響臺灣同亞洲嘅銷量分別超過26萬張同埋120萬張，仲獲得臺灣年度唱片銷量第2名。

2006年5月12號，佢發行第8張錄音室專輯《舞孃》，呢張唱片響臺灣同亞洲嘅銷量分別超過26萬張和250萬張，獲得臺灣年度唱片銷量第1名。2007年9月21號，佢發行第9張錄音室專輯《特務J》，呢張唱片響臺灣同亞洲嘅銷量分別超過20萬張和300萬張，獲得臺灣年度唱片銷量第1名。2008年10月31號，佢發行首張翻唱專輯《愛的練習語》，呢張唱片響臺灣嘅銷量超過3萬張，獲得臺灣年度西洋唱片銷量第1名。2009年3月27號，佢發行第10張錄音室專輯《花蝴蝶》，呢張唱片響臺灣同亞洲嘅銷量分別超過21萬張同100萬張，獲得臺灣年度唱片銷量第1名。2010年8月13號，佢發行第11張錄音室專輯《Myself》，呢張唱片銷量喺臺灣嘅銷量超過6.5萬張，獲得臺灣年度唱片銷量第4名。2012年9月14號，佢發行第12張錄音室專輯《Muse》，呢隻碟響臺灣嘅銷量超過10萬張，獲得臺灣年度唱片銷量第3名。2014年11月15號，佢發行第13張錄音室專輯《呸》，呢隻碟響臺灣的銷量超過8.5萬張，獲得臺灣年度唱片銷量第3名。2018年12月26日，她發行第14張錄音室專輯《Ugly Beauty》，該專輯獲得臺灣年度唱片銷量第1名。

蔡依林嘅個人唱片總銷量超過2500萬張，係2000年後唱片銷量最高嘅臺灣女歌手。佢喺2003年錄音室專輯《看我72變》開始嘅全部十張錄音室專輯均獲得臺灣年度女歌手唱片銷量冠軍，其中四張更獲得臺灣年度唱片銷量總冠軍。

## 專輯

### 錄音室專輯

### 翻唱專輯

### 現場專輯

### 合輯

## 參考

## 出面網頁
* 
*
創意同精神健康

**創意同精神健康**係指創意同精神健康之間嘅啦掕。有唔少研究都指，創意同某啲精神健康上嘅問題有正相關，例如有研究發現躁鬱症以及某啲類型嘅人格障礙同創意有正相關。
## 躁鬱症

## 攷
蔡依林單曲作品

臺灣歌手蔡依林一共出咗45支單曲。1999年，佢發行首張錄音室專輯《1019》同單曲《和世界做鄰居》、《The Rose》、《我知道你很難過》，單曲《我知道你很難過》獲得臺灣Hit FM年度百首單曲第30名。2000年，佢發行第2張錄音室專輯《Don't Stop》同單曲《Don't Stop》，單曲《Don't Stop》獲得臺灣Hit FM年度百首單曲第17名。同年，佢發行第3張錄音室專輯《Show Your Love》和單曲《Show Your Love》。2001年，佢發行第4張錄音室專輯《Lucky Number》同單曲《情不自禁》。2003年，佢發行第5張錄音室專輯《看我72變》同單曲《看我72變》，單曲《看我72變》獲得臺灣Hit FM年度百首單曲第24名。2005年，佢發行第7張錄音室專輯《J-Game》同單曲《野蠻遊戲》，單曲《野蠻遊戲》獲得臺灣Hit FM年度百首單曲第26名。

2006年，佢發行第8張錄音室專輯《舞孃》同單曲《唇唇欲動》、《舞孃》，單曲《舞孃》獲得臺灣Hit FM年度百首單曲第33名。2007年，佢發行第9張錄音室專輯《特務J》和單曲《特務J》，單曲《特務J》獲得臺灣Hit FM年度百首單曲第14名。2009年，佢發行第10張錄音室專輯《花蝴蝶》同單曲《大丈夫》，單曲《大丈夫》獲得臺灣Hit FM年度百首單曲第25名。2010年，佢發行第11張錄音室專輯《Myself》和單曲《美人計》，單曲《美人計》獲得臺灣Hit FM年度百首單曲第1名。2012年，佢發行第12張錄音室專輯《Muse》和單曲《大藝術家》，單曲《大藝術家》獲得臺灣Hit FM年度百首單曲第2名。2014年，佢發行第13張錄音室專輯《呸》同單曲《電話皇后》、《Play我呸》、《第三人稱》，單曲《Play我呸》同《第三人稱》分別獲得臺灣Hit FM年度百首單曲第1名同第8名。2018年，佢發行第14張錄音室專輯《Ugly Beauty》同單曲《怪美的》，單曲《怪美的》獲得臺灣Hit FM年度百首單曲第1名。

## 單曲

## 參考

## 出面網頁
* 
*
蔡依林演唱會一覽

臺灣歌手蔡依林迄今共舉辦咗5輪大型巡迴演唱會（共計128場次）同21場小型演唱會。1999年，佢響臺灣臺北市舉辦佢嘅首場小型演唱會「1019我可以演唱會」。2004年，佢展開佢嘅首輪巡演「J1世界巡迴演唱會」，呢場巡演歷時一年零九個月喺全球7個城市共計舉辦8場次。2006年，佢展開佢嘅第2輪巡演「唯舞獨尊世界巡迴演唱會」，呢場巡演歷時兩年半喺亞洲、大洋洲、北美洲20個城市共計舉辦28場次，觀眾人數約50萬，票房約新臺幣10億元。

2010年，佢展開佢嘅第3輪巡演「Myself世界巡迴演唱會」，呢場巡演歷時兩年零四個月喺亞洲、歐洲、大洋洲31個城市共計舉辦35場次，觀眾人數約60萬，票房約新臺幣15億元。2015年，佢展開佢嘅第4輪巡演「Play世界巡迴演唱會」，該巡演歷時一年零兩個月，喺亞洲同北美洲23個城市共計舉辦34場次，觀眾人數約60萬，票房約新臺幣15億元。2019年，佢展開佢嘅第5輪巡演「Ugly Beauty世界巡迴演唱會」，呢場巡演受到嚴重特殊傳染性肺炎疫情影響，歷時三年，喺亞洲2個城市共計舉辦23場次，觀眾人數約25萬，票房約新臺幣6.8億元。

## 巡迴演唱會

## 小型演唱會

## 參考
食物安全

**食物安全**（）係一門跨學科領域，專門探討喺食品加工、食品保存同銷售等步驟中，各方點樣可以保障到食品衛生同食用安全、降低疾病隱患同防範食物中毒，食物中毒定義為二人或二人以上攝取一樣嘅食物而發生相似嘅症狀，就叫做一件食物中毒案。

## 參考

## 連出去
* Food safety and quality at the Food and Agriculture Organization (FAO)
蔡依林影音作品

臺灣歌手蔡依林一共出咗185支音樂影片、6支演唱會影片、1支紀錄片影片同埋3張音樂影片合輯。1999年，佢發行歌曲《我知道你很難過》MV，呢首歌MV係佢嘅首支歌曲MV。2000年，佢發行演唱會影片《1019我可以演唱會 實錄伴唱》。同年，佢發行音樂影片合輯《Don't Stop Karaoke》。2001年，佢發行演唱會影片《Show Your Love演唱會 卡拉OK》。同年，佢發行音樂影片合輯《Show Your Love 原聲原影卡拉Ok》。2002年，佢發行音樂影片合輯《Lucky Number 影音專輯》。2005年，佢發行演唱會影片《J1演唱會 影音全記錄》。2007年，佢發行紀錄片影片《地才》。2009年，佢發行演唱會影片《單身情歌·萬人舞台 2009特別紀念版》。2013年，佢發行演唱會影片《Myself世界巡迴演唱會 台北安可場》。2018年，佢發行演唱會影片《Play世界巡迴演唱會》。

## 音樂影片

### 1990年代

### 2000年代

### 2010年代

### 2020年代

## 影音專輯

### 演唱會影片

### 紀錄片影片

### 音樂影片合輯

## 參考

## 出面網頁
*
食物保存

**食物保存**係指用喺防止或減緩食物嘅敗壞方法，以保留食品嘅營養同味道，降低微生物同毒素產生，藉住呢個做法去減少因為用食物導致疾病嘅機率。

## 參考
食物浪費

**食物浪費**（）又叫**食物廢棄物**、**食品廢棄物**、**食物耗損**（Food loss）、**剩食**（leftover），意思指被丟棄、損失、或冇被食完嘅食物。搞到食物浪費或耗損嘅原因很多，可能從生產食物、加工食物、零售食物、或消費食物嘅各個階段裏頭發生。

## 參考

類:飲食
類:垃圾
韓國人

**韓國人**可以係：

*大韓民國國民
*大韓帝國國民
*朝鮮半島（韓半島）居民
*朝鮮族（韓民族）
*西周、戰國、漢等諸候國韓人
李斯梨·侯活

**李斯梨·侯活**（，）係英國舞台劇、電影演員，代表作有《亂世佳人》、《賣花女》、《Berkeley Square》，曾經兩次提名奧斯卡金像獎最佳男主角。

## 生平

侯活1893年4月3號響上諾伍德出世，原本叫李斯梨·侯活·施坦因納（Leslie Howard Steiner），有猶太人血統。一戰期間做過銀行職員，之後參軍，曾經係北漢普郡團義勇兵團初級軍官，兩年後因為神經衰弱而被迫退伍。

1916年，佢有份演出舞台劇*Peg O' My Heart*，正式出道。1920年改名叫李斯梨·侯活（英文：Leslie Howard）。1929年響*Berkeley Square*令佢走紅之後，侯活到荷里活拍電影，但唔中意嗰度嘅氣氛。佢主要都係拍舞台劇，代表作有《化石森林》同《寒夜情挑》。佢之後憑住《It's Love I'm After》、《Berkeley Square》獲得奧斯卡金像獎最佳男主角獎提名。

1938年憑住《賣花女》嘅希金斯教授而攞到威尼斯影展最佳男演員獎。侯活最為人所知嘅角色、亦係佢演藝生涯嘅巔峰，係1939年《亂世佳人》入面扮衛希禮。《亂世佳人》係佢響美國拍嘅最後一部電影，之後二戰爆發，佢決定返英國。二戰期間，佢出演咗一系列以戰爭做主題嘅電影。

侯活1916年同路芙·馬田（Ruth Evelyn Martin）結婚，有一個仔朗奴·侯活同一個女李斯梨·路芙·侯活，朗奴係一位演員，李斯梨·路得曾經響The First of the Few上鏡，之後嫁畀一位加拿大軍官。侯活畀好多人認為係個花花公子，好多同過佢合作嘅女演員都同佢有關係。1938年，佢出軌薇奧麗·金寧頓（Violette Cunnington），金寧頓做咗侯活嘅秘書兼二奶，仲響佢拍《亂世佳人》同佢一齊到美國，不過戀情並唔係持續太耐。據指侯活有個私生女叫卡露·嘉麗絲。

1943年6月1號，侯活響坐英國海外航空公司777號航班由里斯本去到碧仙桃，響途中客機畀納粹德國空軍嘅Ju88戰機擊中，墜毀響比斯開灣。侯活就咁死咗，終年50歲。長期以嚟，啲人都話係德軍以為機上有時任英國總理丘吉爾，但點知誤殺咗侯活，但一直都冇足夠嘅證據。亦有另一種講法，話侯活係英國間諜，奉丘吉爾命令而去碧仙桃執行任務。美國國安局話，侯活一早就知道佢坐嗰架機會受到德國嘅攻擊，但為咗保護破解咗德軍密碼嘅人，佢揀咗自己去死。

## 作品
伊薩克·澤連斯基

**伊薩克·阿布拉莫域治·澤連斯基**（，）係蘇聯政治人，前烏茲別克共產黨中央第一書記。1938年畀人打成「右派-托派反蘇聯盟」而畀槍斃。

## 生平
伊薩克·澤連斯基1890年6月10號響薩拉托夫嘅一個猶太人屋企出世，老豆係一位裁縫。佢讀過書一段時間，小學畢業後響當地一間制帽工廠打工，亦做過文書、印刷廠工人。1906年加入俄國社會民主工黨布爾什維克，即後嚟嘅蘇聯共產黨。佢先後響莫斯科、奧倫堡、奔薩、薩馬拉、察里津（即依家伏爾加格勒）等城市做宣傳共產主義嘅工作，有好幾次畀警察拉咗。

因為宣傳共產主義，所以佢多次畀人流放。1912年，佢畀人流放去西伯利亞嘅村莊Narym。1915年，佢再次畀人拉咗，流放到伊爾庫茨克，一年後逃走成功。1917年爆發十月革命，佢以布爾什維克武裝部隊成員嘅身份參加奪權戰鬥。響俄國內戰期間，佢負責監視、管理莫斯科地區嘅麵包採購同埋糧食工作。

1921年4月，佢被任命做蘇聯共產黨莫斯科委員會第一書記（相當於莫斯科市長）。1922年成為蘇聯共產黨中央委員會俄共（布）十一大委員兼秘書處秘書。作為莫斯科市長，佢成為安葬列寧委員會成員。1924年6月，佢成為莫斯科市市委書記，同史太林一齊做野。

1924年8月佢被降職，調至烏茲別克塔什干負責中亞地區嘅民族分隔同埋行政區劃分工作。期間佢先後出任聯共（布）中亞局書記、主席，同埋突厥斯坦革命軍事委員會成員。1929年6月出任烏茲別克共產黨中央第一書記；但響12月就由阿克馬爾·伊克拉莫夫就接替佢呢個位。澤連斯基非常不滿，嘗試罷免伊克拉莫夫，但由於黨中央支持伊克拉莫夫而冇得搞。為咗紀念佢，烏茲別克有個城市被命名做「澤連斯克」。

1931年被調返去莫斯科，出任蘇聯消費合作社中央聯盟主席、蘇聯中央執行委員會委員。

1937年8月佢畀人拉咗，罪名係佢係「右派-托派反蘇聯盟」。佢嘅案件係第三次莫斯科審判入面最後一單案，響庭上佢「承認」自己係公共安全與秩序保衛部派嚟嘅間諜，響俄國內戰期間將釘插入牛油入面、同埋任由50車嘅蛋變質。佢最終被判死刑。1938年3月15號，佢響畀槍斃，終年47歲。當初以佢命名嘅城市「澤連斯克」一度改叫「列寧斯克」，依家叫「阿薩卡」。

1959年，佢畀人平反，恢復黨籍。1988年，蘇聯當局話當初個場審判係做騷嘅，罪名亦係求其作嘅。

## 屋企
佢有個兄弟叫亞歷山大，響1924年畀人揭發係公共安全與秩序保衛部嘅前間諜，畀人槍斃。

佢有一個女葉蓮娜同埋一個仔弗拉基米爾。

## 參考資料

## 出面網頁

類:蘇聯政治人
泰德邦迪

**泰德邦迪**（）係美國嘅連環殺手，喺1970年代謀殺幾十名女子。佢喺美國東部時間一九八九年一月廿四號，上晝七點十六分，喺佛羅里達州監獄畀人用電椅處死。

## 攷

## 拎
驚天核網

《**驚天核網**》（）係套美國嘅科學幻想電影，喺2002年上畫。呢套戲嘅主角有摩根費曼同賓艾佛力。

## 卡士
*摩根費曼
*賓艾佛力
*阿倫卑斯

## 攷

## 拎
天網追擊

《**天網追擊**》（）係套美國嘅動作電影，1992年6月5號上畫。呢套戲片長117 分鐘，票房有178,051,587 美金。

## 卡士
*夏里遜福
*Anne Archer
*辛般
*李察哈里斯
*森姆積遜

## 攷

## 拎
同德站

**同德站**（；），規劃同施工時期嗌過**同德圍站**（；），係廣州地鐵嘅車站，2020年11月26號開放，喺白雲區西槎路近北環高速公路口南邊（同德高架南近粵溪村口）。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓係嘅月台。佢雖然冇休息室，但係有廁所同母嬰室，都喺月台北邊。
#### 打掂

#### 打橫

### 站廳
呢個站嘅東邊係收費區，西邊係免費區通道。收費區入面有好多扶手電梯同樓梯、專用𨋢往返月台都得。車站南北兩邊同中間部份嘅配色都唔同，其中南北兩邊係純白配黑字，中間部份係濃灰大理石配金色鎅字。 

### 月台
呢個站有1個島式月台，喺西槎路近廣州環城高速公路口嘅同德橋南橋腳嘅地底。

### 商舖同自助服務
呢個站得好少商舖，有便利舖。

另外，鵝掌坦站入面得好少自助服務設施畀乘客用，包括咗自動販賣機、自助便民雨遮；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。 

### 出入口

呢個站夾埋有3個出入口，分別係A同B、C。

## 頭尾班車信息同配線圖

## 車站歷史
### 規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅車站。之後就變成西延段嘅車站，就加入咗舊二號綫一分為二嘅工程入面，不過嗰時舊荔灣區近陳家祠一帶喺1997年受陳家祠站拆遷影響而令居民搬到同德圍一帶住而成聚集地。雖然2005年廣州電視台新聞頻道播出嘅《新聞日日睇》（而家係G4出動）批評到同德圍街坊「出行難」嘅問題，但呢個站淨得個講，嗰時攞咗最早期嘅確定規劃——淨去到文化公園為止。

隨後無耐，呢個站考慮解決同德圍一帶出行成日華山一條路嘅情況，而確定成爲北延段一部份，最後重定名做**同德圍站**，車站同而家個位差唔多。隨後規劃正式落實。

### 施工

2014年春節後，車站正式逳手起，成爲北延段最先開工起嘅站。期間重將西槎路西邊嘅部份綠化帶同將西槎路高架橋南邊到嶺南北街、西槎路交界約100米嘅路面中線向西移咗條車道。

車站名喺2018年8月7號正式改名做**同德站**。個名係因附近個村一直都嗌「同德」，加上「同德圍」個名係1990年代開發商考慮到嗰時周邊係鄉下地方而以訛傳訛傳出個名；重紀念地鐵通車後，實現同德圍街坊成功「解圍」。車站喺2020年3月31號成功送電，重喺同年7月31號正式三權移交。

### 開通
2020年11月26號，由於二期北延工程淨低部份正式開通，呢個站亦正式開放。

### 事件
#### 2022年4月9～23號，新冠封站。
由於廣州地區喺2022年4月爆發咗武漢肺炎疫情，從2022年4月9號開始而閂咗檔，列車直接飛站。直到同年月23號10:00先至恢復返開放。

## 利用狀況
鵝掌坦站係主要畀同德社區同粵溪村當地啲居民同村民出入站同附近廠房返放工服務。雖然平時客流唔多，但係一到上落班高峰時，客流程度非常之火爆。

## 附近嘅建築同景區
### 住宅小區
*同德花園
*僑德花園
*粵溪苑
*嶺南花園
### 村莊
*粵溪村
*同德田心村
### 學校
*同德南方中學
*同心小學

## 文化裝飾

## 註同攷

;註

;攷

## 上一站·下一站
危險關係

《**危險關係**》（）係套美國嘅警匪片，喺1997年12月25號上畫。呢套戲片長154 分鐘，票房有72,000,000 美金。

## 卡士
*Pam Grier
*森姆積遜
*羅拔科士打
*碧姬芳達
*米高基頓
*羅拔迪尼路
*傑士德加
*昆頓塔倫天奴

## 攷

## 拎
怒海求生

《**怒海求生**》（）係套美國嘅劇情片，喺2013年5月22號上畫。呢套戲嘅主角有羅拔烈福。片長106 分鐘。

## 卡士
羅拔烈福

## 拎
無痕瀏覽

**無痕瀏覽**（）係好多網頁瀏覽器都有嘅一種功能：當用家用緊無痕瀏覽嚟上網嗰陣，個網頁瀏覽器會建立一場自成一角嘅對談，呢場對談同個瀏覽器嘅主對談唔交流，唔會儲起網頁瀏覽史，而且閂場對談嗰陣會自動噉清嗮啲 Cookies、Web快取 佢，達到「令呢場瀏覽完全唔會喺部機度留低痕跡」噉嘅效果。

但要留意，無痕並非真正無痕，中間網絡仍然知來往去向，例如網絡供應商會知。用緊嗰部電腦，瀏覽器知，操作系統知，軟件中途截聽，亦會知。話無痕會做成假像。

## 攷
蛛屍馬跡

《**蛛屍馬跡**》係套美國嘅警匪片，片長128 分鐘，喺2021年上畫。

## 卡士
*丹素華盛頓
*雷米馬力
*謝拉力圖

## 拎
浮花

《**浮花**》（）係套西班牙嘅劇情片，喺2006年3月10號上畫。呢套戲片長121 分鐘，票房有87,200,000 美金。

## 卡士
*彭妮露古絲
*Carmen Maura
*Lola Dueñas
*Blanca Portillo
*Chus Lampreave
*Yohana Cobo

## 攷

## 拎
生態效度

**生態效度**（）喺行為科學上係指一套量度方法或者一場研究（好多時係喺實驗室入面做嘅）嘅結果係咪能夠充分噉反映現實入面嘅現象，簡單講即係「實驗室入面搵到嘅結果未必會如實反映現實嘅情況」。
多倫斯創意思維測驗

**多倫斯創意思維測驗**（）係一套用嚟量度創意嘅心理測驗，建基於多種用途實驗。
臺北都會區

**臺北都會區**，又叫做**大臺北地區**、**臺北都市圈**、**臺北基隆大都會區**、**大臺北**、**北北基**，係臺灣嘅首都圈同埋第一大都會區，以臺北市為中心，包含臺北市、新北市同埋基隆市；其中臺北、新北兩市又經常合稱為「**雙北**」。人口聚集區域以臺北盆地為主，並擴及周邊山區、臺地同埋沿海平地。總面積2,457平方公里，人口6,907,595人，台灣大概三成人口聚集喺呢度。

更廣義嘅範圍，就會喺大臺北之外再加上桃園市所組成嘅**臺北生活圈**（北北基桃），人口達9,253,001人，面積達3,678平方公里，喺世界人口組織入面係世界排名第41大都會區，超過三分一臺灣人喺呢度住、生活、就學同埋工作。按生活圈規劃，臺北市、新北市、基隆市屬於「大臺北首都生活圈」，依生活圈概念為一體嚟實施區域聯合治理。

## 參考
李凱琳 (香港)

**李凱琳**，香港傳媒人，曾經做過《蘋果日報》記者，部分報導曾經獲獎。

## 事件
### 採訪工作被親中派鍾詠淵攻擊
李凱琳曾經訪問後來被揭發涉及賄選同性騷擾等爭議嘅親中派催眠治療師鍾詠淵。當時鍾詠淵以性治療作招徠，甚至要求病患自摸同捉手指以達致性高潮，香港大學心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。另外，佢亦喺個人社交網站入面話自己係耶穌，又大講咸濕IQ題同侮辱一啲客人。鍾詠淵之後曾經上載短片，點名反駁李凱琳同另一蘋果日報記者韓耀庭，又攻擊李凱琳話佢性冷感。

### 攞到第十六屆人權新聞獎
喺2011年香港區議會選舉期間，多個選區爆發種票疑雲，李凱琳曾經聯同多名喺蘋果日報工作嘅同事跟進，之後憑著「區議會選舉種票系列之1屋7姓13票 樓拆了照種票」報導攞到第十六屆人權新聞獎。

### 被尖沙咀君怡酒店東主控告
李凱琳曾經喺2012年喺蘋果日報寫咗一篇名為《紅色背景　老闆曾入獄　19億買君怡》嘅報導，結果被君怡酒店東主劉希泳入稟高等法院控告誹謗。原告話報道入面用上「入獄」、「階下囚」、「出獄」、「判監」同埋「坐牢」嘅字眼對他構成誹謗，但內文其實有講佢只係被拘留，但包括李凱琳在內嘅被告一方就認為，呢啲字眼喺中港兩地法律有唔同嘅解釋。

## 參考
李凱琳

**李凱琳**可以係指：
*李凱琳 (台灣)：台灣盲人柔道運動員
*李凱琳 (香港)：香港傳媒人
李凱琳 (台灣)

**李凱琳**（Lee Kai-lin）係台灣盲人柔道運動員，曾經參加國際柔道比賽。佢係一名殘奧會銀牌得主，三屆亞洲殘疾人運動會獎牌得主同埋IBSA世界運動會冠軍。佢係台灣第一個喺殘奧會上獲得獎牌嘅柔道女子。

## 參考
對談 (電腦科學)

喺電腦科學（尤其係電腦網絡嘅嘢）上，一場**對談**（）係指兩件或者以上嘅通訊緊嘅機之間一場暫時嘅資訊交流。用戶同伺服器之間一段持續嘅交互過程，喺呢段時間內，伺服器可以記錄用戶狀態同交互，以便提供更個性化嘅服務同體驗。Session 通常用喺網絡應用程式，支持用戶身份驗證、購物車管理同其他需要持久狀態嘅功能。

## 定義
Session 係指用戶喺一段時間內同伺服器進行嘅交互。呢段時間可以由用戶登錄到登出，或者從用戶開始瀏覽應用程序到關閉瀏覽器。Session 通常由一個唯一嘅 Session ID 來標識，呢個 ID 會喺用戶每次請求中發送到伺服器。

## 工作原理
當用戶首次瀏覽網站時，伺服器會創建一個新嘅 Session，並生成一個唯一嘅 Session ID。呢個 ID 會以 Cookie 形式儲存喺用戶瀏覽器中，隨後嘅請求中會包含該 ID。伺服器根據呢個 ID 嚟識別用戶並維持用戶嘅狀態。

## 儲存方式
Session 通常喺伺服器端儲存，可以用多種方式進行管理，包括：
*內存：喺伺服器內存中儲存 Session 數據，速度快，但伺服器重啟後會丟失。
*資料庫：將 Session 數據儲存喺資料庫中，適合需要持久化嘅應用，但速度相對較慢。
*分佈式系統：使用分佈式緩存系統（例如 Redis 或 Memcached）來存儲 Session，以支持高可用性同擴展性。

## 安全性
Session 相對於 Cookie 更加安全，因為Session數據儲存喺伺服器端，客戶端無法直接讀取。但係，Session 仍然面臨一啲安全風險，例如：
*Session 劫持：攻擊者可能透過截取 Session ID 冒充合法用戶。
*Session 固定：攻擊者可能喺用戶登錄之前設置已知嘅 Session ID，試圖獲取用戶權限。
為咗加強安全性，開發者可以使用 HTTPS 加密通訊、定期更新 Session ID、設置合理嘅 Session 超時機制等方法。

## 應用場景
Session 喺許多應用中都有廣泛嘅應用，包括：
*用戶登錄：喺用戶登錄後，儲存其身份信息以便後續請求中使用。
*購物車：喺電子商務網站中，Session 用於記錄用戶嘅購物車內容。
*狀態管理：喺多步驟表單或流程中，Session 用於維持用戶嘅輸入數據。

## 睇埋
*HTTP Cookie

## 出面網頁
*Cookie.Session的差別是什麼?
網頁瀏覽史

**網頁瀏覽史**（）係指記住一位用家瀏覽過咩網頁嘅列表；廿一世紀初嘅主流網頁瀏覽器冚唪唥都會記住呢張表。呢種表可以俾用家攞嚟搵返自己想去返（但可能唔記得咗個網址）嘅網頁度。

## 睇埋
*無痕瀏覽
西雪梨大學

**西雪梨大學**（，曾經叫做University of Western Sydney）係澳洲雪梨大西部一間大學，擁有多個校區。學校提供學士、碩士同埋博士等各級課程，喺賓士鎮、布萊克敦、坎貝爾敦、霍克斯伯里、帕拉馬塔、同埋彭里斯等地區都設有校區。根據QS世界大學排名，西雪梨大學喺2021年被列入世界大學500強，澳洲第26名 。

## 參考
大時代 (台灣電視劇)

《**大時代**》係2018年民視八點檔連續劇，跨越1400年時空演繹三個唔同世代嘅女性，以唐朝女強人武則天轉世至現代繼續爭奪當故事主軸，搭配1950年代後期台灣紡織業嘅興衰起伏。呢套劇由王瞳、江祖平、邱琦雯、江俊翰、蔡東威、陳妍安、楚宣、韓宜邦、余秉諺、馬俊麟等主演。

## 參考
臺灣證券交易所

**臺灣證券交易所**（英語：Taiwan Stock Exchange，縮寫：**TWSE**），簡稱臺證所或證交所，係臺灣證券集中交易市場嘅經營機構，由臺灣證券交易所股份有限公司持有，座落於臺北101大樓內。臺灣證券交易所編製嘅加權股價指數，被視為係臺灣經濟走向嘅主要指標之一。
高雄市燕巢區燕巢國民小學

**高雄市燕巢區燕巢國民小學**，係一間喺高雄市燕巢區嘅一間小學。全校（包括埋喺尖山嘅分校）依家總共有32班，學生人數係620人，教職員就有61個人，而且仲有一班係幼稚園。

## 歷史
呢間小學喺1914年開門，原先係做楠梓氹嘅分校。到1918年，間小學正式獨立出嚟，叫做“援巢中公學校”，而到1922年就改名做“燕巢公學校”，到1941年再改做“燕巢國民學校”。

到1945年台灣光復之後，間小學繼續用舊名，到1968年就改到依家叫緊嘅“燕巢國民小學”。

## 分支
* 1951-1965年：社區分校
** 獨立之後叫“金山國民學校”
* 1951-1957年：社區分班→分校
** 獨立之後叫“安招國民學校”
*1972年-依家：社區分校

## 外面網站
* 官方網站
* Facebook 網站
* YouTube 頻道

類:臺灣小學‎
類:高雄
一家團圓

《**一家團圓**》（）係2022年三立台灣台八點檔連續劇，由福定文創股分有限公司、咪嚕文創製作。2022年1月11號開鏡、3月8號舉行首映會、3月9號首播，接檔《天之驕女》。週一到五，晚間八點播出。

## 播出時間

### 首播

### 重播
創意技巧

**創意技巧**（；）係泛指一啲用嚟提升人創意嘅做嘢方法，通常會建基於認知心理學上對創意嘅研究。創意技巧可以透過好多途徑嚟提升創意，包括：
*喺產生諗頭嘅過程當中，幫個人產生多啲諗頭；
*鼓勵個人諗嘢嗰陣探索多啲唔同嘅可能性；
*鼓勵有利於創意嘅情緒；
... 呀噉。

創意技巧响唔少領域當中都受到關注：例如管理方面嘅工作者噉，佢哋往往會想提升一間企業嘅創新能力，所以想鼓勵員工嘅創意；教育方面嘅工作者又成日會想培養學生嘅創意，所以會諗「老師可以點樣用創意技巧」嘅問題；從事創作嘅人又好多時會想諗計嚟令自己創意高啲，例如創意寫作方面嘅工作者就好興討論諗唔到好橋嗰陣應該做啲乜嚟幫自己度橋。

## 睇埋
*創意
*諗頭
*思考
## 攷
腦力激盪法

**腦力激盪法**（brain-storming）係一種成日用嘅創意技巧，指一班人圍埋一齊係噉諗同講啲諗頭出嚟，然後最後大家一齊評價啲諗頭。

## 睇埋
*創意
## 攷
創意限制

**創意限制**（）係有關提升創意嘅一個概念，指一位管理者特登對員工設下一啲限制－包括時間限制、材料限制、或者限住佢哋唔准用某啲方法呀噉，並且想用呢樣嘢嚟提升創意。

對於「創意限制係能夠有效噉提升創意」呢個觀點，學界同商界係有人支持又有人反對嘅：
*支持方嘅主要論點係噉：人做嘢嗰陣通常都係會用習慣性用開嘅方法－覺得用開掂，就會一路係噉用住（睇埋啟發法等嘅概念），所以如果想啲員工用吓新方法嚟做嘢諗嘢（創意嘅必要條件），就實要令啲既有嘅做嘢方法行唔通，啲員工先會有動力去搵新方法做嘢諗嘢，所以設下限制係能夠提升創意嘅；
*反對方嘅主要論點就係噉：人要展現創意，就實要有空間俾佢哋自由噉探索；人要有動機探索，就需要覺得自己唔受即時嘅威脅（可以睇吓玩嘅概念），所以如果想啲員工能夠自主噉探索唔同嘅做嘢諗嘢方法，就需要俾佢哋有充裕嘅資源（包括時間同材料等），如果唔係佢哋就會進入防守狀態，唔敢亂咁試新嘢；
亦都有啲人提出比較中庸嘅觀點，認為現實嘅情況係複雜嘅，「創意限制對創意有利定有害」視乎情況－創意限制喺某啲情況下對創意有利，喺另一啲情況下對創意有害。到咗 2020 年代，學界同商界都仲係喺度研究緊呢條問題，未有一致嘅共識。

## 攷
俄羅斯入侵烏克蘭戰爭入面同中國大陸有關嘅事件

中俄關係緊密，喺俄羅斯入侵烏克蘭戰爭期間，中國政府被指一早知道計劃，但未有跟隨西方國家譴責或大規模制裁，而中國網民有啲攻擊聲援烏克蘭聲音，或者對烏克蘭揶揄嘅言論，亦引起咗一啲爭議甚至係反華情緒。另外，有啲評論亦就入侵事件推測中國對台行動。呢啲反應同討論、中方取態都備受華語媒體甚至係國際層面嘅關注。

## 關於中國事前對入侵計劃嘅了解
《紐約時報》曾經報導，唔同西方國家情報都話，中國喺烏克蘭被入侵之前一早得知俄羅斯計劃同意圖，而且叫俄羅斯喺完咗冬奧先開始。有啲人因而批評中國做法，例如時事評論員黃世澤就批評中國點解唔提早撤僑，又話中國咁做同幫助俄羅斯入侵烏克蘭無分別。不過，中國就否認說法，話係抹黑。

## 中國民間反應
中國市民普遍支持俄羅斯，而法國國際廣播電台嘅報道甚至指出支持者唔止係網軍，而且係主流市民。

### 部分網民攻擊聲援烏克蘭聲音
中國部分網民喺呢次戰爭入面傾向支持俄羅斯，甚至攻擊立場唔一樣嘅人。其中，中國主持人金星喺微博公開批評普京，話佢係一個瘋狂嘅男人，又呼籲停止戰爭，祈禱和平，但結果遭到中國網民攻擊，佢嘅戶口後來甚至被停用。

### 小粉紅對烏克蘭難民嘅揶揄同埋引起嘅反華情緒
喺入侵發生後，有中國網民話死越多人越好，仲話要進口烏克蘭美女，又話同中國為敵無好下場，結果呢啲留言被大量翻譯，被烏克蘭人睇到，引起烏克蘭境內國民反華聲浪，傳出有中國人被槍擊，有啲中國當地留學生被當街質疑，甚至要扮成日本人先去到防空洞，呢啲留學生亦都話，多得呢啲小粉紅唔少。居住喺當地嘅中國演員林男喺社交媒體話自己甚至出門購物就遭當地居民持槍追殺，又呼籲中國網民唔好再講啲輕蔑烏克蘭人嘅言論。

之後，有啲中國社交媒體封鎖咗有關嘅關鍵字，但《環球時報》評論員胡錫進就為呢啲中國網民護短，話如果烏克蘭若出現排華情況嘅話，咁樣完全係烏克蘭嘅錯。

### 加拿大駐華大使館因為聲援烏克蘭而被破壞
加拿大駐華大使館喺3月1號升起烏克蘭國旗，喺圍牆豎起一啲支持烏克蘭嘅標語，亦喺微博發帖聲援烏克蘭。結果，喺微博入面有唔少人攻擊同謾罵，話加拿大係「種族屠殺者」、「美國跟班」，之後喺大使館圍牆嘅標語被人破壞，甚至寫上Fuck NATO嘅字眼。

### 中國網民以消費支持俄羅斯
根據路透社同中國網媒《極目新聞》報道，俄羅斯官方授權嘅電商平台「俄羅斯國家館」、購物平台京東、天貓等都出現搶購俄羅斯生產零食嘅情況，更有買家話支持俄羅斯就即係支持自己，而網店嘅追蹤者數量亦激增。

## 香港人就事件對中國人嘅批評

相對於中國人比較多企喺俄羅斯嗰邊，香港人就比較多企喺烏克蘭嗰邊。前全國政協委員劉夢熊、專欄作家馮晞干同埋國際關係學者沈旭暉等人都分別批評中國人或者親北京人士喺呢件事上面嘅立場。

## 中國官方反應
中、俄兩國關係一直頗為緊密，佢哋又喺於2月4日發表《關於新時代國際關係和全球可持續發展的聯合聲明》，所以中國喺呢個問題受到一定唔同國家嘅壓力，其中澳洲國防部長達頓同烏克蘭外長都有呼籲中國介入事件，出面敦促俄羅斯停止戰事。雖然中國曾經有呼籲各方克制，亦有兩間國有銀行開始限制購買俄羅斯商品嘅融資，但未有跟隨西方國家譴責或大規模制裁，亦拒絕承認呢次係「入侵」。中國又話對俄制裁係非法，中俄將繼續展開正常貿易合作。另外，截至2月28號，官媒《人民日報》嘅頭版同國際版都無文章報導呢場牽動全球嘅衝突。
### 部分官員言論
喺2022年2月26號，中國外交部發言人趙立堅喺Twitter上面諷刺美國，話美國先係整件戰事悲劇嘅導火線。

### 中國中央電視台禁播足球賽事
英格蘭超級聯賽（英超）同埋德國甲組聯賽（德甲），都因為聲援烏克蘭而被中國中央電視台禁播。

### 正式官方行動同表態
2022年3月2號，聯合國3月2號以141國贊成、5國反對、35國棄權，通過一項譴責俄羅斯入侵烏克蘭嘅決議案。中國係其中一個投棄權票嘅國家。另外，中國銀保監會亦喺同一日正式宣佈唔贊成亦唔參與金融制裁俄羅斯，話咁樣無法理依據。

### 撤僑安排同有關大內宣
喺戰爭啱啱開始嗰陣，中國曾經大搞大內宣，話台灣人可以坐佢哋嘅撤僑飛機走。不過，後來中國撤僑安排行動節奏慢半拍，而且規劃嘅包機撤僑都執行唔到，甚至要中國公民自己前往烏克蘭鄰國有當地中國留學生致電大使館，甚至被大使館嘅人鬧番轉頭。中國駐烏克蘭大使館新聞參贊丁建偉曾經對媒體話，喺撤僑問題上飛機同巴士都非常難安排，每日收到過千電話。

反之，台灣成功撤僑之後，有一啲中國網民就揶揄中國政府，甚至反問係咪反而當地中國人要黐埋去台灣人嘅撤僑飛機走。

## 外間就入侵事件推測中國對台行動
有啲人認為，呢次俄羅斯嘅入侵，預示中國可能對台灣進行嘅行動，而且「台灣」亦因為呢次入侵事件，成為Twitter入面嘅熱門關鍵字。

### 現任或前任國家領導人言論

* 日本前首相安倍晉三喺2月14號形容，呢件事除咗對日本嚟講非常嚴重，亦都話事件預示中國會點樣對付台灣。
* 美國前總統當奴侵警告，如果美國唔能夠阻止俄羅斯嘅話，烏克蘭之後下一個被入侵嘅就係台灣。

### 學者言論

* 大西洋理事會「全球中國中心」非常駐高級研究員舒曼（Michael Schuman）亦都話喺而家嘅國際形勢下，台灣發生戰爭嘅可能性增加。

## 睇埋
* 俄羅斯入侵烏克蘭戰爭入面同台灣有關嘅事件
* 俄羅斯入侵烏克蘭戰爭入面同香港有關嘅事件

## 參考
俄羅斯入侵烏克蘭戰爭入面同台灣有關嘅事件

俄羅斯入侵烏克蘭引起咗台灣本土唔少討論，有人因而擔心中國之後對台灣會有咩行動，亦有啲藍營人士評論事件質疑美國對台灣嘅支援，因而被人批評。

## 官方反應

* 總統蔡英文、高雄市長陳其邁先後喺Facebook強調「Stand With Ukraine」，聲援烏克蘭。
* 外交部緊急啟動撤僑計畫，24日協助18名僑民抵達波蘭。

## 各政黨反應

### 國民黨
國民黨成員、戰鬥藍發起人趙少康開Facebook形容事件對台灣嘅啟示就係小國唔好刺激大國，結果引嚟批評。年代主播張雅琴直指講法唔可以接受，又話如果俾啲大陸話點做就跟住點做嘅人控制台灣，台灣會變成另一個烏克蘭。

### 民進黨
民進黨嘉義縣長翁章梁喺2022年3月宣布捐出1個月所得支持烏克蘭人民。

### 時代力量
時代力量喺2022年2月25號發表聲明譴責俄羅斯，形容事件係俄羅斯對烏克蘭毫無正當性嘅轟炸侵略，呼籲大家聲援烏克蘭。時代力量又批評，有啲藍營嘅人借事件提出「疑美論」，企圖傷害台美關係，指呢啲係中國利用資訊戰滲透顛覆台灣社會嘅破口。

### 社會民主黨
社會民主黨台北市議員苗博雅多次喺Facebook發表文章聲援烏克蘭人民，又質疑中國共產黨喺呢段時間對台灣進行嘅文宣戰，批評有啲人主張嘅疑美論。

### 綠黨
綠黨喺2022年3月1號發表聲明支持烏克蘭，強調佢哋認同和平非戰爭嘅寶貴價值，又批評一啲喺呢個時候就台海局勢提出「疑美論」嘅人。

### 其他
探討統獨議題、打臉中國小粉紅嘅YouTuber八炯話，有啲人喺呢啲時候主張如果中國攻打台灣，就應該投降，呢啲人係痴咗線，叫佢哋不如改為擁抱中國。

## 中國對台灣反應同就入侵事件推測中國對台行動

中國初期公佈嘅撤僑安排，曾經大搞大內宣，話台灣人可以坐佢哋嘅撤僑飛機走，但之後中國撤僑行動遇到唔少阻滯，反而台灣外交部就撤僑成功。另外亦有啲評論，就入侵事件推測中國對台行動。

## 其他政治人物言行
除咗政黨官方立場，亦有一啲政治人物或政黨個別成員嘅言行引起坊間討論或者批評，但呢啲人物對政黨嘅代表性同影響相對較少。

### 呂秀蓮立場言行被綠營人士批評
台灣前副總統呂秀蓮喺2022年4月投書《和平．公義．保台灣》形容事件，讓全世界見證戰爭嘅殘忍同埋愚蠢，又暗指有人喺度搧風點火。不過文章入面完全冇譴責俄羅斯，就連肯定烏克蘭總統澤倫斯基都無。結果被一啲綠營人士批評。其中黃澎孝質疑，如果呢啲論點都站得住腳，即係二戰期間抵抗納粹嘅都係和平嘅破壞者。黃澎孝又質疑呂秀蓮鼓吹「疑美論」，論調中國共產黨、國民黨一樣，不如加入國民黨好過。

另外，因應呢場戰爭，呂秀蓮話要喺5月舉辦「和平愛台灣大遊行」，向三軍統帥蔡英文表達反戰訊息，台灣駐德代表謝志偉就反駁，話要反戰，點解唔係嗌畀中共領導人習近平聽，認為呢啲根本就係中國同俄羅斯嘅論述。謝志偉又批評，呢種所謂和平主義者會造成「受害者被檢討、加害者被掩護」嘅惡果。

### 梁文傑質疑烏克蘭軍人多謝香港人被批評
喺2022年4月8號，台北市議員梁文傑在Facebook轉載一張Free Hong Kong Centre嘅圖，當中一名烏克蘭軍人對香港及台灣表達謝意。但梁文傑就質疑為點解要多謝香港，指「謝謝香港很奇怪」。之後有香港網民回應質疑，指香港人有苦難言，而且有捐錢畀烏克蘭，對佢嘅言論表達批評。之後，梁文傑更新內容，提到香港政府同香港人民嘅態度唔同，向反侵略爭民主嘅香港朋友致歉。

## 公開場合對烏克蘭嘅支持
台北101特別點燈，亮出烏克蘭國旗表達力挺，另外喺高雄燈會同埋台南燈節，主辦方都打出藍色同黃色兩隻色（烏克蘭國旗嘅顏色）嘅燈光。
## 參考

## 睇埋
* 俄羅斯入侵烏克蘭戰爭入面同中國大陸有關嘅事件
* 俄羅斯入侵烏克蘭戰爭入面同香港有關嘅事件
食物銀行

**食物銀行**（），又叫**食物賙濟庫**，係一種提供畀低收入人士同家庭嘅非牟利免費服務；目的係提供新觧、冷藏或者唔易腐壞嘅食物 畀有需要嘅人，等佢哋喺收入唔夠應付 ｢衣食住行｣ 嘅情況下可以解決到冇錢買餸嘅問題。食物來源包括由廠商捐出、由熱心人士捐出、或者用收到嘅捐款或者撥款用錢買返嚟，當中可能包括一啲有瑕疵或者就快到期但係未到期嘅嘢。

提供食物銀行服務嘅主要係慈善團體（包括一啲教會），但係喺一啲地方可能包括一啲其他組織，例如大學學生會咁。

喺一啲地方，食物銀行嘅食物來源可能主要係廠商捐出，但係喺一啲其他地方可能會主要係熱心人士捐出，捐錢嘅亦可能大部分係熱心人士，廠商捐出嘅食物同政府撥款可能只係好少。
 
開設食物銀行嘅初衷可能係以為係解決一個暫時問題，但係如果收入同物價之間嘅比例唔改善，可能會越嚟越多人要用食物銀行；如果太多人要用食物銀行而捐食物嘅人太少，食物銀行可能會因為冇辦法提供服務而執笠。

## 睇埋
* 愛心飯堂

## 參考

## 註
聯合國際影片

**聯合國際影片** (，簡稱 **UIP**) 係一個派拉蒙環球同環球影業嘅合資公司，主要負責喺美國同加拿大以外嘅國家發行電影。MGM曾經亦有份投資入UIP，並且會發行埋迪士尼嘅電影，不過已經喺2001年離開咗。

喺香港嘅派拉蒙電影，係由洲立影片發行（香港）有限公司發行，而環球嘅電影，就依然係由香港嘅環球影業來發行。

## 攷

類:美國電影公司
麥維迪夫

**麥維迪夫**可以係：
* 麥維迪夫 (烏克蘭)（，1974－），烏克蘭網球員
* 麥維迪夫 (俄羅斯)（，1996－），俄羅斯網球員
## 睇埋
* 梅德韋傑夫（，1965－），俄羅斯總統、總理
右區

**右區**（；；）係一個極右嘅烏克蘭政治組織，既係準軍事團體，亦都係一個政黨。右區發揮到決定性作用喺Euromaidan期間喺戥警察發生嘅暴力衝突當中，因此佔有好大份量喺場行動嘅成功上。
基輔戰鬼

**「基輔戰鬼」**（另稱**「基輔之鬼」**、**「基輔幽靈」**，烏克蘭語：Привид Києва，羅馬化：*Pryvyd Kyyeva*）係一位烏克蘭米格-29嘅飛機師王牌飛行員嘅化名，佢喺2022年2月24號俄羅斯入侵烏克蘭嘅時候射低咗六架俄羅斯嘅戰機，據烏克蘭國家安全局嘅統計，佢截至2月27號已經射低咗十架戰機。雖然佢嘅真實性一直未證實，但係對烏克蘭人抵抗俄羅斯入侵嘅士氣有好大嘅幫助。

## 史
喺2022年2月開始入侵烏克蘭嘅時候，網上流傳有一位烏克蘭嘅飛機師射低咗幾架俄羅斯嘅戰機。聽講佢喺入侵之後頭半個鐘打低咗六架戰機，呢六架戰機包括兩架Su-35戰機、兩架Su-25攻擊機、一架Su-27戰機同一架米格-29戰機。消息傳出咗之後提升咗唔少烏克蘭人嘅士氣，如果係真嘅話，呢一位機師將會係21世紀第一位王牌飛行員，同埋係1965年印巴戰爭之後第一個攞到一日內王牌（ace in a day）嘅機師。

喺2月27號，烏克蘭國家安全局喺Facebook證實佢打低咗十架戰機。

英國《每日郵報》2022年4月29號報導話「基輔戰鬼」係29歲烏克蘭空軍少校塔拉巴爾卡（Stepan Tarabalka），一共擊落咗至少40架俄羅斯飛機，喺2022年3月13號揸米格-29戰機嗰陣被擊落戰死，死後被追授「烏克蘭英雄」。烏克蘭武裝部隊總參謀部就澄清話「基輔戰鬼」係個集體形象，唔係塔拉巴爾卡少校，佢亦都冇40架嘅擊落數。

## 睇埋
* 俄羅斯入侵烏克蘭
* 蛇島戰役

## 攷
黃金時段

**黃金時段**（）就係電視台收視率最高嘅熱門時段，佢主要係用嚟賣告白嘅。

## 睇埋
*收視率
蛇島戰役

**蛇島戰役**係2022年2月24號俄羅斯入侵烏克蘭嘅時候發生喺黑海蛇島上嘅戰役。

## 經過
2022年2月24號下晝六點，烏克蘭邊防局話黑海蛇島被俄羅斯海軍嘅莫斯科號同埋威斯利·比可夫號襲擊。

雙方開火前，俄羅斯戰艦先向蛇島上嘅13名邊防部隊人員（俄羅斯話有82個軍人）發出警告：

之後蛇島嘅邊防部隊人員回應：

對話後無耐兩艘俄羅斯戰艦向蛇島開火，有邊防部隊人員直播戰艦開火嘅情景，喺當日傍晚時分，烏克蘭邊防局表示同島上部隊失去聯繫。

## 事後
烏克蘭當局首先話13名邊防部隊人員全部拒絕投降而死晒，後來話佢哋未死，只係被俘虜。

俄羅斯當局話82名軍人全部被俘虜，佢哋簽署協議承諾唔會對俄羅斯軍方採取軍事行動就會好快釋放。

烏克蘭話「莫斯科號」喺2022年4月13號中咗兩枚海王星導彈，俄羅斯國防部喺4月14號話「莫斯科號」沉咗，但就冇話係畀導彈打中。

## 影響

「俄羅斯戰艦，屌你老母！」呢一句話喺網上廣傳，成為烏克蘭支持者同埋反戰嘅人嘅口號。

烏克蘭總統澤連斯基之後宣佈授予13名邊防部隊人員烏克蘭最高軍事榮譽「烏克蘭英雄」。

## 睇埋
* 俄羅斯入侵烏克蘭
* 基輔戰鬼
* 莫斯科號導彈巡洋艦

## 攷
情願不自由

《**情願不自由**》（）係臺灣歌手王傑嘅第二十三張個人專輯同埋第十六張國語專輯，呢張唱片響1995年10月開始由飛碟唱片發行。

## 曲目

## 唱片版本
* 錄音帶版
* CD版

## 音樂錄影帶
* 情願不自由
* 有失有得（以過去拍攝過嘅MV畫面剪輯而成）

## 攷
主題分析

**主題分析**（粵拼：；嚟自）係社會科學成日用嘅一種研究方法。研究者會攞一啲以文字形式存在嘅數據（例如係做訪問面談得出嘅數據），搵出呢啲數據入面有邊啲**主題**，從而增進對研究緊嗰種現象嘅了解。

舉個簡單例子，想像家陣有位市場學研究者做訪問面談，問一班（n 個）消費者對產品 A 嘅觀感，佢哋發覺呢 n 位受訪者當中有大半（70%）嘅人都（用唔同嘅字眼）話覺得件產品嘅設計好有創意（主題）－噉佢就搵到一個主題，可以攞去做匯報。

## 睇埋
*訪問研究
*大型語言模型

## 文獻
*Braun, V., & Clarke, V. (2006). Using thematic analysis in psychology. *Qualitative research in psychology*, 3(2), 77-101.
俄羅斯戰艦，屌你

**俄羅斯戰艦，屌你**（）係一句喺2022年2月24號俄羅斯入侵烏克蘭蛇島戰役中，駐守蛇島嘅烏克蘭邊防人員對俄羅斯莫斯科號飛彈巡洋艦招降嘅回應。呢一句話被視為大膽嘅表現，喺網上廣傳，成為烏克蘭支持者同埋反戰嘅人嘅口號，亦係像徵烏克蘭反對俄羅斯入侵嘅鬥爭標誌之一。

## 起源
2022年2月24號下晝六點，黑海蛇島被俄羅斯海軍襲擊，網上廣傳開火前嘅呢一段對話。

一艘俄羅斯軍艦接近蛇島，向駐守蛇島烏克蘭邊防人員講：

烏克蘭邊防人員聽到之後，將咪嘅聲量調高，向對方大叫：

對話後無耐兩艘俄羅斯戰艦向蛇島開火，當日傍晚時分島上部隊失去聯繫。

## 使用

事後唔少反俄入侵嘅人利用呢一句話做口號。

2022年2月26號，烏克蘭軍隊炸咗連接烏克蘭鐵路同埋俄羅斯鐵路之間嘅鐵路樞紐，阻止俄羅斯鐵路公司向烏克蘭運送俄羅斯軍隊設備同人員。俄羅斯鐵路方面要求烏克蘭出於人道主義恢復樞紐，烏克蘭嘅調度員就話：「俄羅斯火車，屌你！」而烏克蘭軍隊為咗令入侵嘅俄羅斯士兵蕩失路，將烏克蘭原有嘅路牌拆除，換做寫咗粗口嘅路標，「屌你」呢句話鑲嵌喺路牌上。

呢一句話亦喺烏克蘭唔少廣告牌同埋告示牌上顯示。

## 睇埋

* 普京正撚樣
運算語言學

（）係語言學嘅一門，專用電腦模擬噉嘅運算方法嚟研究語言。

## 定位

## 語言模型

語言模型（language model）係一種「模擬」語言嘅數學模型。一個語言模型通常會源自畀電腦讀取大量嘅語料，形成一個概率分佈；數學化啲噉講，即係話一個語言模型能夠畀到
:\Pr(w_1,\ldots,w_m)（一句句子啲字係 w_1,\ldots,w_m 嘅機率）
:\Pr(w_5 | w_1,\ldots,w_4)（已知句句子啲字係 w_1,\ldots,w_4，下一隻字係 w_5 嘅機率）
... 等嘅數值，當中啲機率數值好多時係靠人工神經網絡計出嚟嘅。例如好出名嘅 ChatGPT 就係一個語言模型。

## 睇埋
*自然語言處理

## 參攷
每事問

《**每事問**》係香港電視廣播有限公司1970至1980年代製作嘅青少年電視節目，會去到當年唔同嘅公司、公共機構參觀，講解各行業嘅工作情況，亦會參觀唔同嘅學院、訓練學校等機構，了解佢哋嘅工作情況、訓練、入職等資訊。

## 主持
*第一輯：陳復生、連炎輝、張祖偉、何其寧
*第二輯：何其寧、李儉禧、張祖偉、陳復生
*第三輯：何其寧、李儉禧、張祖偉、陳復生
*第四輯：何其寧、李儉禧、張祖偉、陳復生
*第五輯：吳麗珠、李儉禧、何其寧、何慧敏
*第六輯：李儉禧、陳世霖、蔡麗微
*第七輯：盧敏儀、李儉禧
*第八輯：李儉禧、盧敏儀

## 節目一覽

 
### 第一輯

 
### 第二輯

 
### 第三輯

### 第四輯

### 第五輯

### 第六輯

 
### 第七輯

### 第八輯

 

## 出面網頁
*每事問 (Sr.1) - myTV SUPER
*每事問 (Sr.2) - myTV SUPER
*每事問 (Sr.4) - myTV SUPER
*每事問 (Sr.5) - myTV SUPER
*每事問 (Sr.6) - myTV SUPER
*每事問 (Sr.7) - myTV SUPER
*每事問 (Sr.8) - myTV SUPER
嘉義市立文化中心

**嘉義市文化中心**喺1992年7月1號設立，位於臺灣嘉義市忠孝路上。園區佔地5,375坪，主要建築有圖書館、博物館同埋音樂廳，其餘有露天廣場（或公共藝術活動空間），而家有書庫、參考室、視聽室、期刊室、普通閱覽室、兒童閱覽室、展覽室、音樂廳、演講廳、會議室、研習教室、文化廣場等設施，由嘉義市政府文化局管理。喺1995年舉行嘅「嘉義新八景」票選入面，獲得第二嘉義市文化中心，僅次於蘭潭水庫。
中國嘅最後警告

**中國嘅最後警告**（），係俄語嘅一個諺語，意思係指唔會採取任何行動嘅口頭警告。

## 起源
喺1950年代至1960年代期間，美國戰機不斷喺台灣海峽進行偵察飛行，引起中國共產黨當局嘅定期抗議，向美國發出超過900次「最後警告」。但實際上中國並無採取任何對美國嘅強硬行動。蘇聯人亦當呢啲口頭警告視作無威脅性。最終「中國嘅最後警告」成為當時嘅蘇聯流行語，至今仍然存在喺俄羅斯嘅諺語入面。

## 參考
短髮 (梁詠琪專輯)

《**短髮**》係梁詠琪嘅第2張個人專輯同首張華語專輯，喺1997年3月17號發行。

## 專輯介紹
### 曲目資料

## 發行版本
* 平裝版（1997）
* 短髮+口香糖（10+2國際版）（1997）

## 音樂錄影帶

## 文化影響
呢隻碟獲得巨大成功，《短髮》係梁詠琪其中一首最受歡迎嘅歌曲，去到24年後嘅2021年4月，佢為新加坡《紅星大獎2021》擔任嘉賓嘅時候，都有獻唱呢首歌。

## 參考
蘇聯人民

**蘇聯人**、**蘇聯人民**、**蘇維埃人民**（）或稱**蘇聯公民**（）係對住喺蘇聯嘅住民總稱，最初只係非特定噉指住喺蘇聯嘅人民，經過政治使用，被宣示為社會主義下團結嘅人民群眾，係一個新嘅歷史性、社會性同埋具有國際團結嘅人民群眾。

但係去到1930年代後期開始，相關嘅語言、文化同埋行政政策轉向俄羅斯化，俄羅斯化政策令各地嘅非俄羅斯語言同埋文化受到打壓。俄羅斯化政策令部份非俄羅斯民族對「蘇維埃」為「俄羅斯化」嘅懷疑，亦促成後來蘇聯解體。

## 參考
家庭發展基金

**家庭發展基金**（）係香港一間慈善機構，2005年11月成立，積極服事有需要嘅家庭，並喺唔同嘅層面上提供支援，照顧每個家庭成員嘅需要。

## 機構簡介
「家庭發展基金」喺2005年11月正式成立為香港一間政府認可慈善機構，一直積極提倡鄰舍關懷同互助精神，更致力於建立、栽培同裝備一班願意委身家庭事工嘅基督徒，去服事有需要嘅家庭。喺唔同嘅層面上提供支援，照顧每個家庭成員嘅需要，從享受生活、建立生命。主要服務包括：家長、親子、夫婦講座、個人成長課程、婦女興趣班、外展等。

## 出面網頁
*
*
*
林小薇

**林小薇**（；），香港工會領袖，前時事及國是幹事。大學畢業後加入職工盟，曾經做過職工盟教育及發展幹事、建築地盤職工總會組織幹事。

## 經歷
林小薇出身單親家庭，早年喺度讀書，後來入咗嶺南大學社會科學系，喺第48屆幹事會內閣「驚蟄」度做時事及國是幹事。

### 發起畢業禮示威抗議林鄭月娥
2018年11月22號，嶺南大學舉行畢業典禮，身兼嶺南大學校監嘅香港特首林鄭月娥以典禮主席身份出席。林小薇作為應屆畢業生帶領其他同學發起示威，不滿林鄭月娥繼續揾親中派人士做校董，要求廢除特首校監當然制，同埋修改《嶺南大學條例》。另一方面，林小薇亦認為嶺南大學嘅言論自由不斷收窄，同特首校監當然制，仲有校董會組成唔公平有關。林小薇話，最近有同學就反對「明日大嶼」計劃喺嶺南大學發起聯署，一直以嚟都無事嘅。但到嶺南大學校長鄭國漢公開表示支持林鄭嘅「明日大嶼」計劃嗰陣，呢班同學繼續喺學校收集聯署同批評鄭國漢嘅言行嗰陣，竟然畀學校阻止，即係叫佢哋收聲。所以佢哋睇到嶺南大學嘅言論自由正續步收窄。

### 接受電視訪問談論職業安全
2019年3月18號，林小薇以建築地盤職工總會組織幹事身份喺Now新聞台節目《時事全方位》作為嘉賓接受訪問，談論增加罰則能唔能夠有效提升職業安全，林小薇話，發展商外判工作嗰陣，似乎將責任都外判，佢哋有責任監察，外判商要懲罰之餘，發展商亦要監察嘅責任係需要嘅。

### 派發防疫用品卻反而畀香港黑警票控
2020年5月6號，喺武漢肺炎香港疫情期間，林小薇同建築地盤職工總會喺金鐘開街站派發防疫物資，畀香港黑警老屈違反限聚令，兼遭到票控。林小薇認為，好明顯所有異見嘅聲音黑警都要打壓，街站無挑戰法律，挑戰法例嘅係黑警，因為佢哋可以將有防疫嘅街站都老屈到唔係。林小薇強調如果黑警票控或者捉走佢哋，佢哋就唔出嚟，就係向黑警低頭，即使今日被票控或捉走，工會未來仍會履行宣傳教育嘅工作，派發剩餘嘅抗疫物資。

### 抗議富臨集團唔出糧卻反而畀香港黑警捉走
2020年5月10號，林小薇聯同民協同職工盟屬會飲食及酒店業職工總會到喺美孚嘅富臨皇宮，抗議富臨集團藉放無薪假，逃避支付員工嘅遣散費。富臨報警處理，香港黑警以公眾地方行為不檢捉走林小薇同草根行動媒體記者Apple。兩個人夜晚保釋候查，多個工會到場聲援，職工盟炮轟黑警濫捕，兼縱容富臨拖欠工人遣散費。林小薇稱，示威屬工業行動，要富臨交代拖欠遣散費嘅安排。佢提到，黑警先發制人，多次向佢同Apple作拉扯，黑警嘅人數之後越來越多，兼捉走佢哋兩個人。佢質疑，當時曾經問黑警用咩罪名捉佢哋，但喺無任何回應下，就畀黑警上手扣同帶走。林小薇進一步提到，同年元旦、勞動節同早前嘅防疫街站都畀黑警滋擾同檢控，但親中派嘅街站就無皇管，係選擇性執法，完全唔公道、唔公義。

### 反對職工盟解散
2021年10月3號，職工盟召開特別會員大會，表決係咪正式通過解散。林小薇聯同其他職工盟成員同屬會代表下午喺會議開始前擺街站，分享參與工運嘅經歷同對職工盟嘅不捨之情。林小薇話，曾收到工友打電話問她職工盟可唔可以唔解散，佢話自己都唔想職工盟解散，形容社會運動同過去經歷令佢哋見到唔少可能性，強調希望透過街站，分享職工盟有血有肉嘅故事。她提到自己讀書嗰陣已經揾職工盟合作，希望職工盟嘅價值可以承傳落去。

## 睇埋
*
*香港職工會聯盟

## 參考
協氏定律

**協氏定律**（，又計做），係語言學上一條靠實證得出嘅定律。根據協氏定律，以下呢條式實會成立：
:V_R(n) = Kn^\beta，當中
*V_R(n) 指一份 n 隻詞咁長嘅文件入面有幾多隻唔同款嘅詞－**am am** 係兩隻同款嘅詞，**I am** 係兩隻唔同款嘅詞，
*K 同 \beta 係某啲參數，數值視乎語言而定。喺英文入面，K 數值通常會係 10 至 100，而 \beta 數值係 0.4 至 0.6。
將協氏定律條式畫做圖嘅話，會出好似噉嘅線。

## 基礎
用日常用語講嘅話，協氏定律講嘅嘢如下：

協氏定律係靠實證得出嘅，意思即係話語言學家都唔係好肯定點解呢條定律成立，但總之實際睇數據嗰陣就係睇到噉嘅規律。

## 睇埋
*揳夫簡潔定律
*班佛定律

## 文獻

*Egghe, L. (2007), "Untangling Herdan's law and Heaps' law: Mathematical and informetric arguments", *Journal of the American Society for Information Science and Technology*, 58 (5): 702-709.

## 引咗
夏博義

**夏博義**（Paul Harris），香港法律界人仕，響英國出世，一九九三年去到香港做大律師；香港大律師公會前主席，英國自由民主黨成員，又做過英國區議員，不時關注香港人權問題，有份同香港大律師公會前主席戴啟思、香港大學法律學院教授陳文敏等人喺1995年創立香港人權監察。

除左英文之外，夏博義大律師仲可以講廣東話，法國話，德國話，西班牙話同埋阿剌伯話.

## 反送中運動期間
2019年香港反送中運動期間，大批示威者被捕，夏博義曾為一啲人出庭辯護。不過曾經有一啲人想搵佢幫手，除咗被法援署拒絕而無提供理由之外，甚至有被告被法援署人員恐嚇話唔可以請夏博義。

## 當選大律師公會主席
2020年中，北京未經諮詢或香港人同意強行落實嘅《港版國安法》，引起部分人士批評。佢喺2021年1月當選做大律師公會主席，期間曾經批評唔符合法治精神，但之後又話只係對個別條文有意見。對於佢擔任香港大律師公會主席，中聯辦曾經對佢大肆攻擊，並且喺一年內利用文匯、大公兩大左報合共有多達 155 篇報道或專欄文章去批評佢，就連佢善意建建議修改國安法，呢兩份報章都話佢抹黑，佢嘅任期喺2022年1月結束，並放棄爭取連任。

## 離港
2022年2月，香港警察引用《港版國安法》，對佢進行警誡，有報道指，呢次警誡係同香港人權監察有關，之後佢攜同妻兒乘飛機離港。

## 參考
簡潔定律

**揳夫簡潔定律**（），又叫**簡潔定律**（），係語言學上一條定律。根據呢條定律，一隻字詞喺隻語言入面出現得愈密，隻詞就傾向愈短。技術化啲講，即係話是但攞隻語言嚟睇，每一隻詞嘅**長度**同**出現頻率**呢兩個變數會成負相關。

呢條定律係由美國語言學家佐治揳夫喺 1945 年提出嘅，當時揳夫佢喺度研究英文入面嘅詞，發覺英文裏面出現得最密嗰幾隻詞－the, be, to, of, a－都好短，頂嗮櫳得嗰三隻字母咁長；打後佢去研究拉丁文嗰陣，又係觀察到噉嘅情況，於是佢就提出咗簡潔定律，主張人喺講嘢嗰時傾向會想令啲常用詞有咁短得咁短，噉做講嘢嗰陣會慳返好多精力，而且寫字嗰陣又會慳返好多時間。
## 睇埋
*協氏定律
*字頻率
*減筆
*速記
*頭字語

## 引咗
俄羅斯入侵烏克蘭戰爭入面同香港有關嘅事件

俄羅斯入侵烏克蘭引起咗香港唔少討論，除咗引起一啲人對香港反送中運動嘅聯想之外，亦有啲親中派人散播不當言論被批評，另外，國際社會亦有聲音將入侵事件同中國對港政策相提並論。

## 香港網民反應
喺戰爭期間，香港網民嘅討論甚為熱烈，除咗實時討論最新戰況、分享難民圖片、香港記者實地採訪經歷，甚至有人喺香港港發起聯署聲援，甚至聲言要加入烏克蘭軍隊作戰。有一段短片喺香港社交媒體上廣為傳播，講述一位要留守戰場嘅烏克蘭父親送別女兒嘅場景。片段得到媒體人潘小濤轉載，佢又呼籲香港人要多啲關心烏克蘭，而沈旭暉亦形容呢次事件將烏克蘭同香港聯繫起來，又話《中英聯合聲明》被撕毀，其實就好似俄羅斯點樣撕毀同烏克蘭嘅條約一樣。香港亦有人喺社交媒體上不但密切關注俄烏局勢，並出文响應烏克蘭方呼籲，捐款支援烏克蘭政府抵抗俄羅斯侵略。

## 香港政界反應

### 非建制派

* 因為北京單方面強行實施《港版國安法》而被逼流亡嘅前立法會議員梁頌恆同埋許智峯喺Facebook表示方別對烏克蘭支持，梁頌恆祝願烏克蘭戰士平安，武運昌隆，而許智峯就參與喺阿德萊德聲援烏克蘭嘅遊行。許智峯喺社交媒體上載嘅集會照片入面，亦有人支持烏克蘭嘅同時，舉起聲援香港嘅旗幟。。
* 社民連喺3月6號去到俄羅斯駐港領事館抗議，要求俄軍滾出烏克蘭，社民連主席陳寶瑩又話，中國政府應向俄羅斯施壓，停止戰爭。不過，過程期間，有成十幾個警察喺度監視，結果陳寶瑩揶揄，點解連兩個人嘅請願都要如臨大敵。

### 親北京派

* 新民黨立法會議員李梓敬曾經喺俄烏局勢未全面惡化嘅時候英國影星戇豆先生嘅改圖，諷刺如果大家相信西方傳媒，指俄羅斯會入侵，咁就只能空等，揶揄西方傳媒散播假新聞，但隨著俄羅斯正式入侵後，李梓敬刪除帖文同改圖，但並無道歉或者解釋，被網民翻舊帳。《明報》有幾次嘗試聯絡李梓敬，亦不獲回應。
* 俄羅斯有多間銀行因為支持普京嘅行動而被制裁，行政會議成員湯家驊形容做法係「西方霸權」為咗既得利益逼使俄羅斯就範，又話難保日後唔會用同樣手法逼使香港甚至中國就範。因為北京落實《港版國安法》而被流亡嘅前立法會議員羅冠聰就揶揄，話中國要反制國際社會，同世界主要經濟體脫鈎，自主研發科技同埋大量消化急速貶值嘅俄羅斯盧布。

## 其他公眾人物言論反應
* 無綫前體育主播伍家謙喺社交媒體提及自己收到一名認識烏克蘭體育記者朋友嘅訊息，呢位朋友忽然話要保護家園，遲啲先一齊打機嘅時候，淚水即刻跑出，佢又祝福對方平安。
* 楊子俊創立嘅山道文化出版烏克蘭照片集，扣除成本後收益會全數捐贈烏克蘭政府或國際認可人道組織，以資助烏克蘭嘅人道主義救援。

### 車淑梅、朱庭萱因轉載以「夫妻比喻」形容俄烏關係文章被指責
俄羅斯入侵烏克蘭後，車淑梅、朱庭萱都分別轉載咗一篇形容俄羅斯同烏克蘭喺前夫妻關係，稱俄入侵就好似像前夫保護兩個仔（東烏克蘭兩個分裂政權），結果惹來猛烈批評。

其中車淑梅喺2022年2月25號，俄羅斯入侵烏克蘭後兩日，車淑梅喺Facebook轉載呢篇文章，結果王喜暗指車淑梅係賤種，馮睎乾亦重提梁家輝當年點批評佢，形容佢係「八婆中的八婆」。車之後刪文並道歉，又話祝願世界和平，但原文被網民備份流傳，其 Facebook 喺2022年2月26號調整留言設定，好友以外人士唔可以留言。另外，亦有網民批評車淑梅刪除咗批評佢嘅留言。

朱庭萱轉載文章亦同樣被網民批評，但佢冇好似車淑梅咁道歉，反而話呢篇文章只係「嬉笑怒罵」，簡單解釋兩者烏恩怨，又話唔好屈佢支持俄羅斯，亦冇收返篇文章。

### 台北市議員梁文傑質疑烏克蘭軍人多謝香港人被批評

## 部分批評中國小粉紅聲援俄羅斯嘅聲音
* 前全國政協委員劉夢熊喺Facebook同網台訪問入面都強烈批評斥中國小粉紅為俄羅斯入侵叫好，係為虎作倀，必須譴責。
* 專欄作家馮晞干係評論事件嘅時候，由八國聯軍嘅歷史開始講起俄國同蘇聯嘅侵華史，直斥支持俄國嘅中國人係「契弟」。
* 沈旭暉喺社交網站提到，因應西方支持烏克蘭，中國小粉紅一窩蜂支持普京，北京亦明顯「同情」俄方，有啲藍絲網民就覺得同美國或者西方持相反意見就即係愛國，批評呢啲非黑即白嘅邏輯。

## 部分香港媒體報導同立場
香港有啲親中媒體喺報導上偏向俄羅斯，對烏克蘭抱有批判態度。

* 無綫新聞《世界觀》入面話『有評論認為』，今次事件係因為烏克蘭總統澤連斯基爭取加入北約，觸動俄羅斯神經，錯判形勢。不過，節目入面就冇交代到底係邊個評論。另外，節目入面亦花上一定篇幅批評澤連斯基嘅施政。
* 《文匯報》美化俄羅斯入侵行動，將入侵事件形容為係尋求使烏克蘭非軍事化和去納粹化，又話烏克蘭國民衛隊亞速營係新納粹組織，曾經有份參與香港反送中運動。

### 《東方日報》散播假新聞被波蘭駐港總領事館公開炮轟
《東方日報》喺2022年5月27號，發佈假新聞，指波蘭想藉此吞併烏克蘭領土，結果被波蘭駐香港總領事館喺5月30號反擊，指說法係俄羅斯散布嘅不實資訊，呼籲大家唔好俾蒙騙。波蘭領事館又話，佢哋親身經歷過被占領嘅痛苦，並且永遠唔會承認，領土嘅改變能通過非法、無源無故嘅侵略而實現。

## 將入侵事件同中國對港政策比較嘅言論
喺2月26號，美國駐日大使喺一個記者會入面形容，俄國嘅行為，類比中國對香港嘅作為，提到中國簽署《中英聯合聲明》，但為咗封殺民主聲音，話毀約就毀約，而俄國受明斯克和布達佩斯協議約束，同樣公然失信，仲試圖合理化開戰行為。

不過，親中派劉兆佳就話借烏克蘭類比為香港唔適當。

## 睇埋
* 俄羅斯入侵烏克蘭戰爭入面同中國大陸有關嘅事件
* 俄羅斯入侵烏克蘭戰爭入面同台灣有關嘅事件
## 參考
Show Your Love

《**Show Your Love**》係臺灣歌手蔡依林嘅第3張錄音室專輯，2000年12月22號開始響環球音樂同大聲音樂發行，呢隻碟由音樂人小螞蟻、李偉菘、李偲菘、陳偉同Jae Chong監製。

## 曲目

## 發行歷史

## 參考

## 出面網頁
*
BB 食物

**BB 食物**指啲專係整畀零歲到三歲之間嘅孲𤘅子嚟食嘅食物，呢款嘢食通常比較淋，同時有特殊營養符合蘇蝦仔嘅發育需求。

類:孲𤘅子
有機食物

**有機食物**（，Organic food）係通過符合有機農業標準嘅方法嚟生產嘅食物。世界各地對於有機嘢食嘅標準都唔同，但有機農業嘅特點係循環利用資源、促進生態平衡同保護生物多樣性。而有機嘢食通常唔會用輻照、工業溶劑或者合成嘅食品添加劑進行加工。

喺廿一世紀，歐盟、美國、加拿大、墨西哥、日本同埋好多第啲國家都要求生產者攞到特殊認證先可以將佢哋啲嘢食作為有機嘢食嚟賣畀人。

## 攷
網上訂餐

**網上訂餐**係指喺網站或第啲應用程式嗌嘢食以進行送貨同攞貨嘅過程。網上嗌嘢食改變咗舊時需要打電話嗌外賣嘅模式，用戶可以直接用應用程式揀最啱自己嘅外賣服務，既方便又快捷。隨住互聯網技術嘅發展，唔少外賣網站已經可以實現直接透過網絡嗌嘢食嘅服務。
迪古治

**迪古治**（，，）係荷蘭前男足球員，喺1998年至2018年踢職業。

## 葳蕤史

佢曾經攞過或者提名過下面呢啲獎：
;**烏德勒支**
* 冠軍
** 2002-03 荷蘭盃

* 亞軍
** 2001-02 荷蘭盃

;**利物浦**
* 冠軍
** 2011-12 英格蘭聯賽盃
* 亞軍
** 2006-07 歐洲聯賽冠軍盃
** 2008-09 英格蘭超級聯賽

## 效力過嘅球隊
* 飛燕諾足球會
* 利物浦足球會
* 荷蘭足球代表隊

## 參加咗
* 2014年FIFA世界盃
* 2010年FIFA世界盃
* 2006年FIFA世界盃
* 2008年歐洲國家盃
* 2012年歐洲國家盃
* 英格蘭超級足球聯賽

## 攷

## 拎
謝斯柏干查

**謝斯柏干查**（，，）係[丹麥]男[足球員，1995至2011年踢職業。

## 葳蕤史

**[[阿積士]]**
* 荷蘭盃冠軍: 1999
 
**[[哥本哈根足球會|哥本哈根]]**
* 丹麥足球超級聯賽冠軍: 2006-07, 2008-09, 2009-10, 2010-11
* 丹麥盃冠軍: 2009

**個人**
* 1995年 丹麥最佳年青球員(19歲以下) 

## 效力過嘅球隊
阿積士足球會 伯明翰城足球會 車路士 丹麥足球代表隊 伯明翰城足球會 馬德里體育會

## 參加咗
2010年FIFA世界盃 2002年FIFA世界盃 2004年歐洲國家盃 2000年歐洲國家盃
德國甲組足球聯賽 英格蘭超級足球聯賽

## 攷

## 拎
卡路安察洛堤

**卡路安察洛堤**（，，），係意大利足球領隊、前足球員，巴西足球代表隊現任主教練。

## 葳蕤史

### 球員生涯

### 教練生涯

### 個人獎項
*意大利甲組足球聯賽年度最佳教練：2001年、2004年
*歐洲足協年度最佳教練：2002 - 03年
*世界足球年度最佳教練：2003年
*國際足球歷史和統計聯合會年度最佳教練：2007年、2014年
*英格蘭超級足球聯賽每月最佳教練：2009年11月、2010年8月、2011年3月、2011年4月、2020年9月
*法國甲組足球聯賽年度最佳教練：2012-13年
*意大利年度最佳教練 - Enzo Bearzot Award：2014年
*西班牙足球年度最佳教練 - Miguel Muñoz Trophy：2014年

## 效力過嘅球隊
羅馬體育會 AC米蘭 意大利男子足球代表隊

## 參加咗
1990年FIFA世界盃 1986年FIFA世界盃 1988年歐洲國家盃

## 攷

## 拎
韋治約基

**韋治約基**（，，）係千里達多巴哥前足球員，踢前鋒，喺1990至2009年踢職業。

## 葳蕤史

### 球隊榮譽
#### [[阿士東維拉]]
* 1994年、1996年：英格蘭聯賽盃 冠軍

#### [[曼聯]]
* 1999年、2000年、2001年：英格蘭超級足球聯賽冠軍
* 1999年：歐洲聯賽冠軍盃 冠軍
* 1999年：英格蘭足總盃 冠軍
* 1999年：歐洲超霸盃 亞軍

#### [[悉尼FC]]
* 2005-06：澳洲職業足球聯賽 冠軍

#### [[新特蘭足球會|新特蘭]]
* 2006-07：英格蘭足球冠軍聯賽 冠軍

## 效力過嘅球隊
* 新特蘭足球會
* 伯明翰城足球會
* 曼聯
* 布力般流浪
* 阿士東維拉

## 參加咗
* 2006年FIFA世界盃
* 英格蘭超級足球聯賽

## 攷

## 拎